Buldožeri ruše Džunglu u Kaleu\nFrancuske službe nastavile su danas rušenje izbegličkog kampa “Džungla” u lučkom gradu Kale koji je bio dom za nekoliko hiljada migranata.\nRadnici su počeli rušenje baraka, šatora, restorana i drugih privremenih objekata, nakon što je juče završena evakuacija migranata.\nFrancuske vlasti saopštile su da je 5.596 migranata iz “Džungle” evakuisano iz izbegličkom kampa u operaciji koja je počela u ponedeljak. Oni su autobusima prebačeni u druge izbegličke kampove širom Francuske, gde će moći da podnesu zahtev zahtev za azil.\nNekoliko desetina migranata još se nalazi na obodima kampa u Kaleu, navodi agencija AP.\nPerfekt regiona Pa-de-Kale Fabijen Busio rekao je da je prevoz migranata u druge kampove obustavljen.\nLokalni zvaničnici su objavili su u sredu da je izbeglički kamp, dom hiljada migranata koji su pobegli od rata i siromaštva i čekali priliku da se domognu Velike Britanije, zvanično zatvoren.\n“Džungla” je postala ključni simbol migrantske krize u Evropi. Francuske vlasti navode da je u izbegličkom kampu boravilo 6.300 migranata, ali humanitarne organizacije tvrde da je u kampu bilo preko 8.000 ljudi.


Sešns osudio rasnu netoleranciju i mržnju\nBeta 13. avgusta 2017. 08:45\nAmerički ministar pravde Džef Sešns osudio je „rasnu netoleranciju i mržnju“ posle nasilja u Virdžiniji gde je jedan automobil uleteo u masu i ubio jednu ženu tokom sukoba izmedju ekstremnih desničara i kontramitingaša.\nSešns je naveo da nasilje u Šarlotsvilu „udara u srce američkog prava i pravde“.\n„Kada su takve akcije izazvane rasnom netolerancijom i mržnjom one izdaju naše osnovne vrednosti i ne mogu biti tolerisane. Pravda će pobediti“, rekao je Sešns.\nOn je rekao da se sastao sa direktorom FBI Kristoferom Rejom, kao i sa agentima FBI, saveznom policijom, kao i policijom Šarlotsvila i odgovornima za održavanje reda u državi Virdžinija.\nFBI je otvorio istragu o incidentu.\nJedna žena je poginula a 19 osoba je ranjeno kada je automobil uleteo u okupljene na kontramitingu protiv ekstremne desnice.\nVozač je uhapšen i optužen za ubistvo, nanošenje povreda i bekstvo.\nDesničari su se okupilu u znak protesta zbog uklanjanja spomenika generalu Robertu Liju u gradskom parku Šarlotsvila.


Venecija novi lider grupe B, Teodosić komandovao preokretom u Izraelu | Sportski Portal\nJAVIO SE ZAGORAC NAKON "MALTRETIRANJA" ĐENTILEA "Da Trento nije kvalitetan - ne bi BIO OVDE"\nVenecija je iskoristila novi poraz Partizana i posle pete uzastopne pobede preuzela čelnu poziciju u grupi B Evrokupa. U 7. kolu italijanski prvak je nadigrao Lokomotivu iz Kubanja, koja ostaje na dve pobede, a najefikasniji je bio Ostin Dej sa 17 poena.\nVenecija je u poslednjoj četvrtini serijom od 10:0 preuzela vođstvo koje nije ispuštala do kraja utakmice. U ruskom timu „dvocifren“ je bio samo Vil Kamings sa 11 poena, dok je Dragan Apić meč završio sa devet poena.\nU igru se vratio Ritas, koji sledeće nedelje gostuje u Beogradu. Litvanski tim je pred svojim navijačima savladao Limož i posle 7. kola zauzima četvrto mesto u grupi B sa pobedom više od Francuza i Lokomotive. Pako Kruz je sa 22 poena predvodio Ritas, dok je u Limožu najefikasniji bio Vinsent Senford sa 20 poena.\nPlasman u Top 16 Evrokupa, tri kola pre kraja grupne faze, obezbedio je Virtus iz Bolonje, velikim preokretom u Izraelu. Makabi Rišon je u finišu treće četvrtine imao 17 poena prednosti (69:52), ali je onda Miloš Teodosić pokrenuo seriju italijanskog tima od 24:1, kojom je odlučen pobednik.\nPovezane temeEvrokupKK PartizanKošarkaRitasVenecijaVesti\nEvropski kupovipre 3 sata


Regioni - datum: 2019-09-10 DEMOKRATE TVRDE DA SE PROBLEMI U PRESTONICI SAMO GOMILAJU I DA NIJE DOŠLO DO REALIZACIJE OBEĆANIH PROJEKATA\nTuriste na Cetinju dočekuju psi lutalice DPS nastavio s praksom obmanjivanja građana Spasiti se od napada pasa lutalica u Njegoševoj ulici, koja je i dalje raskopana, zaista predstavlja pravu vratolomiju i izazov, naglašavaju Demokrate\n<strong>CETINjE – Još jedna turistička sezona je za nama, a u prestonici ništa novo. Problemi se samo gomilaju, a oni davno evidentirani, nažalost, i dalje predstavljaju samo mrtvo slovo na papiru, dok nesposobna lokalna uprava i dalje sve to posmatra skrštenih ruku, bez namjere da krene u realizaciju nekog planiranog projekta, navodi se u saopštenju Kluba odbornika Demokrata u Skupštini prestonice.\nDemokrate posebno ističu problem pasa lutalica na Cetinju i podsjećaju da je lokalna uprava za ovu godinu obećala izgradnju azila, ali da do relizacije tog obećanja još uvijek nije došlo.\n– Programom razvoja za 2019. godinu planirana je izgradnja azila za pse, a za realizaciju ovog projekta bilo je potrebno izdvojiti 70.000 eura. Da je riječ o neodgovornoj i nesposobnoj lokalnoj upravi svjedoči i činjenica da je poslednjih godina izdvojeno i više od ovih 70.000 eura kada su u pitanju naknade štete zbog ujeda pasa lutalica, kao i na ime naknade nematerijalne štete u slučajevima tjelesnih povreda građana, kao posledica neredovnog održavanja ulica u gradu. Podsjećanja radi, čak u julu 2018. godine iz kabineta gradonačelnika saopšteno je da je raspisan tender za kupovinu lokacije s pratećom infrastrukturom budućeg azila za pse. Kako do danas nije započeta realizacija ovog projekta, jasno je da je i nova lokalna uprava nastavila s ustaljenom praksom obmanjivanja građana Cetinja, tačno tamo gdje je stala prethodna – navode Demokrate.\nDodaju da je „suvišno govoriti o tome da nerješavanje ovog problema predstavlja veliku opasnost po građane Cetinja, a svakako da i turistima, (kojih sigurno nema 40 odsto više nego lani) nije nimalo prijatan prizor koji ih dočeka na ulicama našeg grada“.\n– Spasiti se od napada pasa lutalica u, i dalje, raskopanoj Njegoševoj ulici, zaista predstavlja pravu vratolomiju i izazov. Još jednom apelujemo na nadležne da shvate ozbiljnost ovog i sličnih problema u prestonici i pozivamo ih da otpočnu realizaciju davno zacrtanih i obećanih projekata – poručuju iz Kluba odbornika Demokrata u Skupštini prestonice.\nNije započeta realizacija gotovo nijednog projekta iz godišnjeg plana\nDemokrate podsjećaju da nije započeta realizacija gotovo nijednog projekta iz godišnjeg Programa razvoja za 2019. godinu.\n– S obzirom na to da sredstva koja se izdvajaju iz budžeta isključivo za kapitalne investicije, na osnovu Zakona o prestonici, ova činjenica je zaista poražavajuća. Svi projekti iz ovog programa, čija realizacija još uvijek nije započeta, jednako svjedoče o odnosu lokalne uprave prema svom gradu i građanima – navode cetinjske Demokrate.


Sjajan trenutak u raskoraku (mapirana projekcija u prostorno ograničenim uslovima) predstavlja praktično i teorijsko proučavanje promene percepcije prostora i okruženja upotrebom digitalne tehnologije. Fokus je na kreiranju audio-vizuelnih sekvenci sačinjenih od digitalizovanog arhivskog materijala, animacije i reprodukcije videa u realnom vremenu. Uticaj mapirane projekcije kao specifično angažovane umetnosti na javni prostor, stavljen je u fokus projekta kroz definisane ciljeve.\nPraktična realizacija umetničkog projekta je sprovedena u skladu sa istraživanjima u oblasti mapirane projekcije i upotrebe digitalnih tehnologija kroz informacione sisteme procesorske obrade podataka. Za projekat je korišćen i prikazan mehatronički sistem kao objedinjeni medij (slika, zvuk i pokret). Sadržajno i tematski umetnik je mapiranom video-projekcijom, uz korišćenje programabilnih logičkih kontrolora, predstavio fenomen interakcije „čovek – mašina“ u masmedijskom informacijskom okruženju.\nRad je deo doktorskog umetničkog projekta realizovanog pod mentorstvom vanr. prof. Dejana Grbe na programu Digitalna umetnost Interdisciplinarnih studija Univerziteta umetnosti u Beogradu.\nDejan Vračarević (1970) diplomirao je na Fakultetu za dizajn Univerziteta Union u Beogradu, a od 2006. je angažovan u Beogradskoj politehnici, kao predavač u oblasti dizajna industrijskih proizvoda. Njegov pedagoški rad je posvećen istraživanju nastavne metodologije u oblasti primenjene umetnosti i dizajna. Do sada je realizovao preko 60 projekata u oblasti industrijskog dizajna, dizajna enterijera i digitalne vizuelizacije. Izlagao je radove i osvajao nagrade i priznanja na više izložbi, umetničkih festivala i tehničkih sajmova u zemlji i svetu.


lutfest - ODRŽANA PRVA SJEDNICA ORGANIZACIONOG ODBORA 19. LUT FESTA\nODRŽANA PRVA SJEDNICA ORGANIZACIONOG ODBORA 19. LUT FESTA\npetak, 09 februar 2018 12:30\nISTOČNO SARAJEVO, 7. FEBRUARA /SRNA/ - U Istočnom Sarajevu održana je prva sjednica Organizacionog odbora 19. Međunarodnog festivala lutkarskih pozorišta za djecu "Lut fest 2018", koji će biti održan od 13. do 18. maja, pod motom "Poetika lutkarskog izraza".\nDirektor Festivala Vitomir Mitrić, s ciljem blagovremenog rješavanja organizacionih i finansijskih pitanja, predložio je institucijama Republike Srpske i Grada Istočno Sarajevo način sufinansiranja Festivala, koji predstavlja vodeću manifestaciju za djecu u Istočnom Sarajevu, Republici Srpskoj i BiH.\n"Od ispunjavanja ovog prijedloga umnogome će zavisiti način realizacije Festivala i njegov status i održavanje", rekao je Mitrić tokom sjednice Odbora.\nPredsjednik Organizacionog odbora 19. "Lut festa" Miroslav Lučić istakao je da i ove godine, festival od republičkog značaja za kulturu, ima problem sa finansiranjem.\nLučić, koji je i predsjednik Skupštine grada Istočno Sarajevo, predložio je organizatoru Festivala, Produkciji "Forum teatar", da što prije uspostavi kontakte sa nadležnim institucijama Republike Srpske i lokalnim zajednicama.\nOn kaže da će Grad Istočno Sarajevo i Turistička organizacija ovog grada, u skladu sa mogućnostima, pružiti maksimalnu podršku organizaciji 19. "Lut festa" i da će Festival biti održan u svakom slučaju, možda u skromnijem formatu.\n"Djecu koja godinama obožavaju ovaj festival i koja uživaju u lutkarskim predstavama ne smijemo razočarati, niti dovesti u pitanje visok renome Festivala na međunarodnom nivou", dodao je Lučić.\nIzvršni producent Festivala Aleksandra Mitrić Štifanić poručila je da "Lut fest" ovogodišnjim sloganom želi da stavi akcenat na različite žanrove lutkarskog izraza, ali i istraživački proces u oblasti režije, animacije, tehnike izrade lutke, predstavljajući vrhunska svjetska lutkarska dostignuća.\nŠtifanićeva je rekla da je u okviru Festivala planiran bogat prateći program, koji će ove godine biti u znaku istraživačkog pristupa na svim poljima lutkarske umjetnosti.\n"U skladu s tim, planirano je održavanje petodnevne radionice grand ginjol lutke od recikliranog materijala. Osim radionice, u okviru edukativnog segmenta festivala biće održan masterklas na kojem će biti predstavljeni različiti oblici lutkarskog izraza i istraživački procesi u njegovom razvoju", najavila je Štifanićeva.\nOna je navela da je posebno značajno predstavljanje literature i pisanih izdanja koja potkrepljuju istraživačke procese u okviru lutkarske umjetnosti, a u okviru Festivala planirana je izložba ilustracija jednog od najznačajnijih ilustratora današnjice Dobrosava Boba Živkovića, kao i promocija izdanja "Kreativnog centra".\nSastanku u Administrativnom centru grada Istočno Sarajevo prisustvovali su predstavnici Grada i opština u njegovom sastavu, kao i predstavnici obrazovnih i vaspitnih institucija i članovi organizacionog tima Festivala, koji su potvrdili privrženost i podršku organizaciji 19. "Lut festa".


Izložba "Bezvremeni Beograd" 18. septembra\nNaslovna » Izlasci » Izložbe » Izložba „Bezvremeni Beograd“ 18. septembra\nIzloÅ¾ba "Bezvremeni Beograd" (foto: timelessbelgrade.weebly.com)\nIzložba „Bezvremeni Beograd“ 18. septembra\nNeko drugi 15. septembar 2016. Izložbe Postavite komentar\nIzložba frizerskih instalacija „Bezvremeni Beograd“ biće održana u nedelju, 18. septembra od 18.00 do 20.00, u Velikom barutnom magacinu.\nNa Donjem gradu Beogradske tvrđave, na izložbi koja je posvećena gradu Beogradu, biće predstavljene nenosive frizure inspirisane srpskom prestonicom, simbolima i lepotom grada.\nFrizeri – umetnici iz Studija Apresto pretočili su simbole grada u ekstravagantne frizure koje će se naći pred posetiocima Barutane. Kako ti simboli izgledaju u kosi, posetici će videti na 18 frizerskih instalacija – nenosivih frizura koje će biti predstavljene na živim modelima – statičnim devojkama, koje se neće kretati i govoriti.\nNeobične frizure će, osim statičnih delova, sadržati i „žive“ pokretne delove sa mnoštvom instalacija, svetala, vode, skulptura od kose i sl.\nJedinstveni prostor Velikog barutnog magacina, građenog u prvoj polovini 18. veka, a u kojem se danas mogu videti rimski kameni spomenici, idealno je mesto za ovu neobičnu izložbu frizura.\nTagovibeograd frizure izlasci izložbe veliki barutni magacin za dž\nPrethodni XVI Kup grada – Trofej Beograda 2016 u badmintonu\nSledeći MH: Market Sweets for My Sweet, 17. i 18. septembar


"LGBTIQ zajednica će u meni uvijek imati partnera i saveznika za sve aktivnosti koje doprinose poboljšanju kvaliteta života pripadnika ove zajednice, kao i unapređenju i zaštiti njihovih prava i sloboda", kazala je ministarka\n10886 pregleda\t777 reakcija\t61 komentar(a)\nMinistarka javne uprave, digitalnog društva i medija Tamara Srzentić kazala je da je danas značajan dan za LGBTIQ zajednicu, te da je ponosna što je u našoj zemlji zaključeno prvo životno partnerstvo osoba istog pola.\n"Raduje me što je primjena Zakona o životnom partnerstvu i zvanično počela i želim sreću i puno ljubavi partnerkama u zajedničkom životu. Vjerujem da svaki čovjek ima pravo da živi svoj život u skladu sa svojim unutrašnjim osjećajem, a mi koji radimo u javnoj upravi treba da kreiramo javne politike i obezbijedimo njihovu primjenu na takav način da omogućimo da se svaki čovjek osjeća jednako poštovano i uvaženo", objavila je ministarka na Tviteru.\nIstakla je da je, iako je Zakon o životnom partnerstvu lica istog pola usvojen prije godinu, potrebno uraditi još dosta toga kako bi se ispunili svi preduslovi za njegovu punu primjenu.\n"LGBTIQ zajednica će u meni uvijek imati partnera i saveznika za sve aktivnosti koje doprinose poboljšanju kvaliteta života pripadnika ove zajednice, kao i unapređenju i zaštiti njihovih prava i sloboda", zaključila je Srzentić.\nDržavni sekretar u Ministarstvu finansija i socijalnog staranja Janko Odović kazao je da je danas napravljen veliki iskorak za crnogorsko društvo, te poručio da ljubav uvijek pobjeđuje.\n"Raduje me što se i zvanično primjenjuje Zakon o životnom partnerstvu, zajedništvo nas jača. Zadovoljstvo je biti u Vladi koja je opredijeljena da do kraja mandata obezbijedi uslove za potpunu jednakost i ravnopravnost. Siguran sam da možemo više i bolje saradnjom i partnerskim odnosom svih društvenih aktera, u prvom redu državnih organa i predstavnika NVO sektora", naveo je Odović na Tviteru.\nIstakao je da LGBTIQ zajednica ima iskrenog prijatelja i saveznika u Ministarstvu finansija i socijalnog staranja.\nMinistarstvo javne uprave, digitalnog društva i medijaTamara SrzentićLGBTIQZakon o partnerstvu osoba istog polaJanko OdovićMinistarstvo finansija i socijalnog staranja


Talgo vozovi pet godina na sporednom kolosijeku\nObjavljeno 28.11.2015 12:10\nZa nabavku devet "talgo" garnitura potpisan je kreditni ugovor s vladom Španije vrijedan 66,7 miliona eura.\nŽeljeznice Federacije BiH su ranije navele da nisu u mogućnosti same finansirati troškove uvođenja "talgo" garnitura u saobraćaj i da je to moguće samo uz podršku Vlade FBiH i Federalnog ministarstva prometa i komunikacija.\n- 'Talgo' garaniture se nalaze 'parkirane' u depou Rajlovac i TS Sušica. Za puštanje "talgo" garnitura u promet koje su prvenstveno namijenjene međunarodnom saobraćaju potrebno je dobiti dozvole od nadležnih organa susjednih zemalja za kretanje po njihovim prugama. Od Ministarstva pomorstva, prometa i infrastrukture Republike Hrvatske dobivena su rješenja o upotrebi za šest garnitura za promet na željezničkim prugama Republike Hrvatske koje su privremenog karaktera i ističu u decembru. Za dobijanje dozvola za promet na prugama Srbije i Mađarske pripremljena je i upućena dokumentacija, ali su oni uslovili izdavanje dozvola tek po dobijanju dozvola za Hrvatsku - izjavio je Feni pomoćnik federalnog ministra prometa i komunikacija Ismet Demirović.\nPo njegovim riječima, za puštanje "talgo" garnitura u promet potrebno je plaćati održavanje po pređenom kilometru uz obavezu da vozovi u prvoj godini trebaju preći najmanje 375.608 km i da je cijena održavanja 2,6650 eura/km. Po tom modelu znači da bi troškovi održavanja u prvoj godini iznosili oko jedan milion eura.\nOsim navedenih, kako je dodao Demirović, postoje i drugi troškovi koje će stvoriti "talgo" vozovi, kao što su troškovi osoblja, te je potrebno izvršiti sufinansiranje linija na kojim bi saobraćao "talgo" voz u skladu sa Zakonom o finansiranju željezničke infrastrukture i sufinansiranju putničkog i kombinovanog saobraćaja.\n- Također u vezi s "talgom", Ministarstvo vanjskih poslova nas je obavijestilo o održavanju sastanaka ambasadora BiH u Budimpešti i Madridu s predstavnicima Talgo kompanije kojima je namjera da s "talgo" vozovima počne saobraćati na transportnom koridoru 5-C. Španska diplomatija se dodatno angažovala na organizovanje sastanka s predstavnicima Mađarskih željeznica koji predlažu da vozovi saobraćaju noću na relaciji Budimpešta - Sarajevo, a po danu na relaciji Budimpešta – Pečuh – kazao je Demirović.\n- Ministarstvo u saradnji sa svim relevantnim učesnicima koji mogu pridonijeti rješavanju problematike "talga" nastavlja daljnje aktivnosti radi ostvarivanja materijalne dobiti JP ŽFBiH d.o.o. Sarajevo po projektu "Talgo" – naveo je Demirović.


Aktuelni radovi na nekoliko regionalnih cesta u TK - Kameleon M&M\nAktuelni radovi na nekoliko regionalnih cesta u TK\nU Tuzlanskom kantonu aktuelni su radovi na rekonstrukciji regionalnih cesta u nekoliko gradova i općina. Trenutno se saniraju putevi na dionici Srnice – Doborovci – Gračanica, kao i rekonstrukcija posljednjih 520 metara ove ceste koji se nalaze na teritoriji grada Gradačac.\nZa ove namjene osigurano je 800.000 maraka.\nZnačajni radovi se odvijaju i na putnom pravcu Lukavac – Vijenac – Banovići, te na području općine Teočak. Aktuelni su projekti asfaltiranja makadamskih, i prekategorizacija puteva.\nOtvoren najveći sajam poduzetništva GRAPOS EXPO 2022 – Predstavlja se više od 300 izlagača\nPod nadzorom Direkcije regionanih cesta Tuzlanskog kantona je 318 kilometara puteva. Za rekonstrukciju i izgradnju putne mreže ove godine izdvojeno je 6,5 miliona maraka, navodi ministar trgovine, turizma i saobraćaja TK Hamza Bešić.\nDirekcija regionalnih cesta TK bi trebala ove godine u regionalne ceste uložiti oko 9 miliona maraka, ističe ministar Bešić. Radovi su aktuelni na nekoliko lokacija u Tuzlanskom kantonu.\nMinistar Bešić, navodi da su aktuelni projekti asfaltiranja makadamskih puteva. Tako će se ubrzo asfaltirati dva kilometra takvih puteva od planiranih 10. Navodi da su pri planiranju rekonstrukcije puteva vodili računa o ravnomjernom razvoju putne komunikacije u svim gradovima i općinama kantona.\nIzgradnju novih putnih pravaca nekada otežavaju imovinsko-pravni poslovi naglašava ministar Bešić.\nNekoliko putnih pravaca trebalo bi biti prekategorizovano u magistralne puteve, kao što je dionica puta Ribnica-Banovići-Živinice–Međaš kod Kalesije, kaže ministar Bašić.\nceste radovi tuzlanski kanton\nVizija razvoja Tuzlanskog kantona za period 2021-2027\nSABNOR TK raspisao konkurs za literarne radove\nOtežano kretanje zbog snježnih padavina


7. jun 2008. | 17:35\nPobednica Rolan Garosa Ana Ivanović izjavila je da joj se trijumfom nad Dinarom Safinom u finalu ispunio san iz detinjstva. "Još uvek ne mogu da verujem šta se dogodilo. O ovome sam sanjala još kao devojčica, kada sam biciklom išla na treninge. Hvala svima, a pogotovo mojim navijačima, od kojih su neki prešli skoro celu Evropu da bi gledali ovo finale", rekla je vidno uzbudjena Ivanovićeva, pošto je podigla pobednički pehar.\nIvanovićeva, koja će od ponedeljka biti prva igračica sveta na WTA listi, rekla je da je bila veoma nervozna u finalu, ali da je ipak uspela da ostane skoncentrisana do kraja.\n"Težak meč smo odigrale danas, a verujem da ćemo u budućnosti Dinara i ja odigrati još mnogo finala. Obe smo danas bile veoma nervozne, ali sam ostala skoncentrisana do kraja i pobedila. Jedva čekam da se sledeće godine vratim u Pariz", kazala je Ivanovićeva.\nDinara Safina izjavila je posle meča da je Ivanovićeva zasluženo osvojila trofej i izrazila uverenje da će sledeće godine ponovo imati priliku da se bori za trofej u Parizu.\n"Ani je ovo bilo treće finale Gren slem turnira i bio je red da osvoji trofej. Nadam se da ovo neće biti moje jedino finale na Rolan Garosu, nadam se da ću već sledeće godine ponovo igrati za pehar", rekla je Safina.\nIvanovićeva je u finalu pobedila Safinu sa 6:4, 6:3, a meč je trajao skoro dva sata. Srpskoj teniserki ovo je prvi Gren slem trofej u karijeri.


Radovi kod mosta “Bratoljub” teku planiranom dinamikom: Prelaz završavaju i prije isteka roka – Zvornik Danas\nNaslovna/naslovna/Radovi kod mosta “Bratoljub” teku planiranom dinamikom: Prelaz završavaju i prije isteka roka\nBANjALUKA, SARAJEVO – Izgradnja novog graničnog prelaza kod mosta “Bratoljub”, koji već spaja BiH i Srbiju, odvija se bez problema, tako da je moguće da svi radovi budu okončani i prije ugovorenog roka.\nNakon što su početkom godine otklonjene finansijske prepreke, a gradnja prelaza povjerena zvorničkoj firmi “Enikon-gradnja”, radovi su počeli polovinom marta. Novi pomak ka konačnoj realizaciji važnog projekta za bratunačku regiju napravljen je u utorak kada su ministri u Sarajevu dali zeleno svjetlo predloženom sporazumu između Savjeta ministara BiH i Vlade Srbije o izgradnji i uspostavljanju novog zajedničkog graničnog prelaza na lokaciji Bratunac – Ljubovija, sa izvještajem o pregovorima.\nIzgradnjom ovog prelaza sa pristupnom saobraćajnicom na teritoriji BiH se, kako je potvrđeno “Glasu Srpske”, nastavlja dobra saradnja BiH i Srbije, nakon što je dogovoren projekat izgradnje mosta preko Drine na lokaciji Bratunac – Ljubovija.\nOvaj granični prelaz biće zajednički carinski terminal za BiH i Srbiju i prvi takve vrste u regionu. Firma “Enikon-gradnja” Bratunac je nosilac konzorcijuma više firmi koje će izvoditi radove, a, prema ugovoru, treba da budu završeni za 350 dana. Vrijednost radova je oko 14 miliona KM, a investitor je Uprava za indirektno oporezivanje BiH.\nDirektor “Enikon-gradnje” Miroslav Lazarević istakao je za “Glas Srpske” da radovi na terenu idu planiranom dinamikom, te da do problema nije dovela ni pandemija virusa korona.\n– Rok za završetak radova je mart iduće godine i do tada će definitivno projekat biti završen. Nemamo problema u radu. Sva potrebna oprema je ranije, prije pandemije, bila naručena. Rok za završetak radova neće biti probijen, moguće je i da ranije završimo posao, ali ne bih sada da obećavam – rekao je Lazarević.\nU dokumentu koji je usvojen u utorak na sjednici Savjeta ministara BiH navedeni su epilozi ranijih sastanaka koji su održani sa kolegama iz Srbije. Prijedlog sporazuma biće dostavljen Predsjedništvu BiH u proceduru. Za potpisnika u ime BiH je predložen ministar komunikacija i transporta. Izgradnja mosta “Bratoljub”, u dužini od 227 metara, trajala je od oktobra 2015. do maja 2017. godine i koštala je oko 13 miliona evra, ali zbog nepostojanja prelaza još nije u funkciji.\nSrbija je završila izgradnju mosta i pristupne puteve sa svoje strane, a Srpska izgradnju pristupnih puteva iz pravca Bratunca, dok plato za carinski terminal i granični prelaz sa nadstrešnicom površine 2.000 kvadratnih metara treba da izgradi BiH.\nNačelnik Bratunca Nedeljko Mlađenović veoma često ističe da novi most i granični prelaz imaju ogroman značaj za privredu i stanovništvo, te razvoj Bratunca i Ljubovije, ali i šire regije. Kada sve bude stavljeno u funkciju, biće, kako naglašava, znatno skraćeni transportni pravci za prevoz ljudi i robe, smanjeni troškovi i ubrzan promet robe, čemu će doprinijeti i zajednički terminal na kojem će istovremeno raditi carinici iz BiH i Srbije.\nTraktor sletio sa puta, povrijeđeno jedno lice


Tramp poslao poruku Beogradu i Prištini - 22.10.2020, Sputnik Srbija\nRajan Tali preneo je drugim učesnicima Beogradskog bezbednosnog foruma poruku američkog predsednika Donalda Trampa Beogradu i Prištini da nastave da rade na... 22.10.2020, Sputnik Srbija\nvesti, politika, donald tramp, vašington\nRajan Tali preneo je drugim učesnicima Beogradskog bezbednosnog foruma poruku američkog predsednika Donalda Trampa Beogradu i Prištini da nastave da rade na realizaciji sporazuma iz Vašingtona.\nTramp veruje da ekonomska saradnja može doprineti boljim odnosima dve strane, rekao je Tali, inače zamenik pomoćnika direktora Saveta za nacionalnu bezbednost SAD za Evropu i Rusiju.\nOn je, na onlajn panelu, na kojem su učestvovali i predsednik Srbije Aleksandar Vučić i kosovski premijer Avdulah Hoti, rekao da je predsednik SAD, posle 20 godina ograničenog napretka u odnosima dve strane, rešio da u središte procesa normalizacije njihovih odnosa stavi ekonomiju.\n„Predsednik snažno veruje u čvrste ekonomske veze između Beograda i Prištine, uključujući privredni rast i stvaranje radnih mesta“, rekao je Tali na panelu pod nazivom „Beograd–Priština, nema rešenja bez poverenja“.\nPotrebno je izgraditi poverenje između dva partnera, a nedostatak formalnih ekonomskih kanala između Beograda i Prištine je komplikovalo i najprostije transakcije počevši od čekanja na prelazima ili nedostatak saobraćajnih veza, ukazao je Tali.\nOn je istakao da je to sve uticalo na odnose, na odliv mozgova, što takođe utiče i na zapošljavanje.\nU Vašingtonu su, kaže, pomenuti glavni koraci koji treba da se preduzmu i da su oba lidera pokazala veliku hrabrost i posvećenost obavezama.\nPodseća i da je američka delegacija posetila Beograd i Prištinu, kako bi učinila operativnim ciljeve od 4. septembra.\nOni su sad otvorili kancelariju u Beogradu, a postoji još jedan tim u Beogradu koji radi sa drugim predstavnicima američke administracije i bave se pitanjem energetike i da pomognu u pitanju energetske diversifikacije kao značajnom bezbednosnom pitanju, rekao je Tali.\nKaže da su bili i u bliskom kontaktu sa kolegama iz Evrope i da će rado nastaviti da podržavaju Beograd i Prištinu tokom izgradnje ekonomskog poverenja .\n„Nadamo se da ćemo stvoriti potrebne uslove da dva lidera reše te već dugo prisutne izazove“, zaključio je Tali.


Aston Martin razmišlja o F1 – BiGportal.ba\nAston Martin razmišlja o F1\nIz Aston Martin kompanije kažu da bi mogli biti zainteresovani da podrže buduće programe Formule 1, ali samo ako pravila za 2021. godinu i budućnost odgovaraju njihovim interesima. Naime, izvršni direktor Aston Martin kompanije Endi Palmer, koji je prisustvovao sastanku FIA, izjavio je da kompanija može da se uključi u tu priču, samo ako im […]\nIz Aston Martin kompanije kažu da bi mogli biti zainteresovani da podrže buduće programe Formule 1, ali samo ako pravila za 2021. godinu i budućnost odgovaraju njihovim interesima.\nNaime, izvršni direktor Aston Martin kompanije Endi Palmer, koji je prisustvovao sastanku FIA, izjavio je da kompanija može da se uključi u tu priču, samo ako im se to bude isplatilo. Aston Martin je trenutno sponzor Red Bull takmičenja i radi sa Ejdrijanom Nivijem na projektu Valkyrie koji će imati motor razvijen u Cosworth-u.\nPalmer je izjavio da se uvek postavlja pitanje da li da se takmiče kao tim, a s obzirom na to da je njihov glavni konkurent Ferrari, to nije neracionalno. Međutim, kako je on rekao, za kompaniju koja je tek počela da ostvaruje profit, oni nemaju 350-400 miliona dolara godišnje koje bi morali da troše u Formuli 1. Ako, i samo ako, budu mogli da ostvaruju profit i pritom razvijaju novi motor, imaju dobar razlog da proučavaju program Formule 1. Međutim, trenutno postoji puno opcija i iako zasad deluje obećavajuće, prerano je da se priča o konačnoj odluci, po njegovim rečima.\nŠto se saradnje sa Cosworth-om tiče, Palmer je izjavio da je zadovoljan i da postoji još mogućnosti za saradnju na nekim budućim projektima. On se nada da će, ukoliko budu odlučili da uđu u Formulu 1, Aston Martin pružati i tehničku podršku i raditi na svom motoru. Aston Martin namerava da zadrži dozu autentičnosti umesto da bude samo sponzor, a ta autentičnost može biti proizvod njihove saradnje sa Ejdrijanom preko projekta Valkyrie.\nOn je takođe rekao da se nada da će sve biti jasnije u septembru, kada će moći da donesu pravu odluku.


Početak Aktuelno Pod lupom Zloupotreba javnih resursa u stranačke svrhe\nDatum kreiranja: utorak, 07 mart 2017\nTV Al Jazeera Balkan snimila je radnike lokalnih javnih komunalnih preduzeća kako oblače jakne sa stranačkim obeležjima pred miting predsedničkog kandidata SNS Aleksandra Vučića u Mladenovcu. U prilogu AJB se podseća da je funkcionerima zabranjeno da u izbornoj kampanji koriste javne resurse, ali su ipak brojni primeri zloupotreba. Na stranačke mitinge članovi Vlade Srbije i u ovoj kampanji dolaze službenim automobilima.\nVozila su, naime, najuočljiviji primeri zloupotreba javnih resursa u stranačke svrhe. Programski direktor TS Nemanja Nenadić kaže za AJB da je razlika što su se ranije funkcioneri trudili da zloupotrebe maskiraju. Prepodne ministar obilazi školu, a po podne učestvuje na stranačkom mitingu, pa je postojalo opravdanje. U ovoj kampanji, koja se zahuktava, izgleda da se ni takva opravdanja ne traže, navodi Nenadić.\nOn kaže da nedostaje, s jedne strane reakcija tužioca a s druge strane najčešće nedostaje nešto što bi pokrepilo priče. Snimak zloupotreba, poput ovog , je novina, ali bi trebalo da bude i pokretač da tužilaštvo učini nešto.\nPodsećamo da je TS objavila izveštaje o zloupotrebama javnihh resursa i funkcionerskim kampanjama posle izbora 2012, 2014. i 2016. godine. Možete ih preuzeti sa našeg sajta, sa stranice "Inicijative i analize": http://www.transparentnost.org.rs/…/inicijative-i-analize-ts\nCeo prilog TV Al Jazeera Balkan možete pogledati na sajtu AJB, na našem Youtube kanalu ili na našoj FB stranici.


Nezavisna Kalifornija – Monitor\nU ovom trenutku, najveći uticaj na dinamiku odnosa između Kalifornije i Vašingtona imaju vrlo zategnuti odnosi između Trampa i kalifornijskih vlasti na čelu sa guvernerom Gavinom Njusamom. Ako Tramp pobijedi u novembru, neće biti teško ubijediti većinu Kalifornijaca da kažu „Yes California“\nPrije tri i po godine, nekoliko mjeseci poslije pobjede Donalda Trampa na predsjedničkim izborima, napisao sam za Monitor kolumnu posvećenu ideji nezavisnosti Kalifornije pod naslovom California Exit? Bila je to jedna od prvih kolumni na tu temu u Evropi što se potvrdilo njenom popularnošću kada sam je preveo na engleski i postavio na svoj tadašnji blog. Tada sam napisao da je to ideja kojoj vrijeme tek dolazi zbog već tada vidljivog zaoštravanja između kalifornijskih i federalnih vlasti. Takođe sam napisao da pažljivo pratim razvoj suverenističke misli u Kaliforniji, kao i pokrete i političke partije koje je zastupaju. Iako su istraživanja javnog mnjenja već tada ukazivala da podrška za nezavisnost nije nezanemarljiva i da iznosi oko 25 odsto, sama ideja je u javnosti bila predstavljena marginalnim ličnostima sa sumnjivom političkom biografijom tako da nije imala nikakve šanse za uspjeh.\nNaime, tadašnji lider glavnog pokreta za nezavisnost pod nazivom Pokret „Yes California“ je bio Luis Marineli, Amerikanac koji je dugo živio u Rusiji i koji je bio u konfliktu sa američkom imigracionom službom oko legalnog statusa njegove žene Ruskinje. Marineli je tada bio otvorio i „ambasadu“ tzv. nezavisne republike Kalifornije u Moskvi. Zbog toga je bilo lako njegovu djelatnost, kao i ideje Pokreta, predstaviti u medijima kao neku vrstu perfidne ruske obavještajne operacije za podrivanje američke državnosti. Kao rezult, zvanična inicijativa Pokreta za promjenu člana kalifornijskog Ustava koji definiše Kaliforniju kao „nedjeljivi dio“ SAD-a nije uspjela da prikupi oko 600.000 neophodnih potpisa i da se nađe na glasačkom listiću na izborima u novembru 2018. U istom periodu, Marineli je riješio problem sa imigracionom službom i nestao sa političke scene, što ukazuje na mogućnost da je zbilja bio provokator.\nMeđutim, novo rukovodstvo Pokreta, koje je, za razliku od Marinelija, utemeljeno u Kaliforniji i baštini progresivne demokratske vrijednosti, kao što su besplatna zdravstvena zaštita i besplatno visoko obrazovanje, je tokom prošle godine riješilo da pokrene stvari sa mrtve tačke i da se ponovo angažuje sa sličnom inicijativom. Ovog puta ideja je da se o devoluciji političke moći sa federalnog na kalifornijski nivo glasa na izborima 2024. s tim što bi se konačna nezavisnost ostvarila nekoliko godina poslije toga.\nTim povodom su mediji prenijeli da je Pokret kao glavnog menadžera zaposlio Alastera Keitnesa koji je bio aktivan u pripremi referenduma za nezavisnost Škotske. Keitnes je inače stručnjak za energetsku industriju i kriptovalute. Ekonomski plan za nezavisnu Kaliforniju koji je predstavio u nedavnom intervjuu predviđa da svaki građanin i građanka Kalifornije redovno prima dividendu od prodaje kalifornijskih resursa na svjetskom tržištu. S obzirom na to da Kalifornija ima jednu od najvećih svjetskih ekonomija (petu po veličini, sa bruto društvenim prihodom od 3,2 triliona dolara prošle godine), ta suma bi omogućila da svako ko živi u njoj ima obezbjeđenu solidnu materijalnu egzistenciju i, kao što se to obično kaže, „život dostojan čovjeka“.\nIzgleda i da Holivud, kulturno srce Kalifornije, koji je u svojim ostvarenjima predvidio mnoge političke trendove i lomove, takođe počinje da kuca u ritmu nezavisnosti. Na primjer, u TV seriji Političar čija je druga sezona počela da se prikazuje u junu, jedna od glavnih ličnosti je kandidatkinja koja se u kampanji za guvernera Kalifornije zalaže za nezavisnost. Vjerovatno da bi se ovoj ideji pridao dodatan značaj, ta uloga je povjerena jednoj od najpoznatijih američkih glumica Gvinet Paltrou.\nNaravno, u ovom trenutku, najveći uticaj na dinamiku između Kalifornije i Vašingtona imaju vrlo zategnuti odnosi između predsjednika Trampa i kalifornijskih vlasti na čelu sa guvernerom Gavinom Njusamom, prominentnim političarem u okviru Demokratske partije. I Trampov najveći protivnik u Kongresu, Nensi Pelozi, je takođe iz Kalifornije (predstavlja distrikt San Franciska u kome živim). Taj prvenstveno ideološki sukob se sve više preliva u svakodnevni život običnih ljudi. Ukoliko Tramp ponovi pobijedi u novembru, neće biti teško ubijediti većinu Kalifornijaca da kažu „Yes California.“


Stevandić na mukama, dobio ultimatum: Isposluj puštanje na slobodu mog muža - Leutar.net\nStevandić na mukama, dobio ultimatum: Isposluj puštanje na slobodu mog muža\n25. novembra 2021. LEUTAR Republika Srpska, Vijesti 0\nKako saznajemo, Mirela Kajkut Zeljković je odbijala danas da uđe u NSRS, tražeči od Stevandića da „svojim vezama“ isposluje odmah puštanje na slobodu njenog muža.\nU Ujedinjenoj Srpskoj Nenada Stevandića dešava se prava drama, jer bi mogao ostati bez poslaničkog kluba u Narodnoj skupštini Republike Srpske.\nStevandić je, kako saznajemo, dobio ultimatum poslanice i članice Predsjedništva te stranke Mirele Kajkut Zeljković, koja je supruga nedavno uhapšenog Branislava Zeljkovića, koji je kao kadar te stranke bio na čelu Instituta za javno zdravstvo Republike Srpske.\nPrema našem izvoru, današnji tok zasjedanja je ona provela u restoranu i u skupštinu je ušla pred sami kraj, kada je bilo glasanje.\nMirela Kajkut Zeljković, kako saznajemo, optužuje Stevandića za probleme u koje je upao njen muž.\nPodršku joj pruža još jedan poslanik Ujedinjene Srpske Marinko Dragišić, koji će, ukoliko Mirela Kajkut Zeljković istupi iz Kluba i stranke to isto učiniti.\nUjedinjena Srpska u NSRS ima četiri poslanika i u tom slučaju Stevandić bi ostao bez poslaničkog kluba.\nBranislav Zeljković zajedno sa još lica uhapšen je polovinom septembra u akciji Ministarstva unutrašnjih poslova RS zbog „korona ugovora“, a pritvor mu je određen do 16. decembra.


Južnokorejska mornarica završila vežbu sa SAD\nI. Đ. 30. aprila 2017. 11:39\nJužna Koreja i Sjedinjene Američke Države završile su danas zajedničku vojnu vežbu sa američkom flotom, u kojoj je učestvovao i super-nosač aviona „Karl Vinson“, koji su Sjedinjene Američke Države poslale u region zbog rastućih pretnja severnokorejskog nuklearnog i raketnog programa.\nDve zemlje su, međutim, nastavile posebnu pomorsku vojnu vežbu zbog situacije oko Severne Koreje, preneo je AFP.\nVežba je počela juče nekoliko sati nakon što su južnokorejski i američki zvaničnici saopštili da su zapazili nešto za šta pretpostavljaju da je neuspelo lansiranje projektila iz oblasti nedaleko od prestonice Pjongjanga, preneo je AP.\nJužnokorejska mornarica je saopštila da je cilj vojne vežbe „odvraćanje provokacija Severne Koreje i ispoljavanje čvrstog savezništva između Sjedinjenih Američkih Država i Južne Koreje“.\nU vežbi je učestvovalo oko 20.000 južnokorejskih i 10.000 američkih vojnika.\nZaprepašćenje: Burne reakcije na novu Trampovu odluku, samo Izrael…\nAmerički nosač aviona „Karl Vinson“ učestvovao je i prolećnim vežbama SAD i Južne Koreje u martu.


Kuzmanović u posjeti Vijeću Evrope i Evropskom sudu za ljudska prava u Strazburu - Klix.ba\n23.1.2008. u 13:59\nPredsjednik Republike Srpske Rajko Kuzmanović boravit će 24. i 25. januara u radnoj posjeti Vijeću Evrope i Evropskom sudu za ljudska prava u Strazburu.\nPredviđeno je da se Kuzmanović prvog dana posjete sastane s generalnim sekretarom Venecijanske komisije Giannieom Buquicchiom, zatim s generalnim sekretarom Kongresa regionalnih i lokalnih vlasti Vijeća Evrope Urlichom Bochnerom.\nKuzmanović će posjetiti i Misiju Bosne i Hercegovine pri Vijeću Evrope i razgovarati s generalnim direktorom za političke poslove Vijeća Evrope Jeanom-Louis Laurensom i s generalnim sekretarom Vijeća Evrope Terryem Davisom.\nZa 25. januar je planirano da razgovara s predsjednikom Evropskog suda za ljudska prava Jeanom-Paulom Costaom, a prisustvovat će i početku rada pravosudne godine, najavljeno je iz Kabineta predsjednika RS-a.


Zelena stranka u evropskoj šetnji za ravnopravnost - Zelena stranka\nPočetna SaopštenjaZelena stranka u evropskoj šetnji za ravnopravnost\nEuropean Green Party (EGP) i Lithuanian Gay League (LGL) organizovali su od 16. do 19. juna 2016. godine u Vilniusu set međunarodnih susreta i konferencija posvećenih ljudskim pravima i unapređenju položaja LGBTIQ populacije.\nTom prilikom glavni događaj bio je „Baltic pride“ koji se svake godine održava u nekoj od tri baltičke države, a ovogodišnji slogani bili su „Out and green“, „March for equality“ i „We are people, not propaganda“.\nSkupu su prisustvovali funkcioneri Zelenih stranaka iz više od 20 evropskih država, visoki predstavnici Evropskog parlamenta, Evropske komisije, strani ambasadori u Vilniusu, aktivisti nevladinih organizacija iz Kanade, Rusije, SAD, predsednici nekoliko međunarodnih fondacija, i veliki broj članova lokalnih i regionalnih udruženja.\nTokom debate „Quo vadis LGBTIQ Europa“ , između ostalih, poruke mira i preporuke za unapređenje ljudskih prava preneli su i potpredsednica Evropskog parlamenta Ulrike Lunaček, nemačka predstavnica u Evropskom parlamentu Terry Reintke, finski član Komiteta Evropske zelene stranke Oras Tynkkynen i holandska predstavnica u Evropskom parlamentu Pia Dijkstra.\nIspred Zelene stranke događaju je prisustvovao član Saveta za evropske integracije i međunarodnu saradnju Zelene stranke i sekretar novosadskog Gradskog odbora Marko Vranješ. Aktivnim delovanjem srpskog predstavnika unapređena je saradnja na polju međunarodnih i međustranačkih odnosa Srbije u evropskoj zelenoj porodici. Zahvaljujući učešću na susretima u Vilnijusu, Zelena stranka uspešno je proširila mrežu kontakata sa istomišljenicima iz drugih država sveta. Imajući u vidu stavove iznete u Vilniusu Zelena stranka ima za cilj da sprovodi i u Srbiji jednaku politiku koja je u skladu sa savremenim evropskim tekovinama.\nTokom susreta u Vilniusu otvoreno je pregršt pitanja, tema i debata u vezi sa ljudskim pravima i trenutnim problemima u unapređenju položaja LGBTIQ populacije. Konstatovano je da su na evropskom tlu promene više nego potrebne kako bi se smanjio nivo homofobije i druge vrste diskriminacije. Glavna tema središnjeg dela konferencije bila je „Legal Recognition of Same-Sex Relationships: Emerging International Consensus and Local Opportunities“. Razmatrane su pravne, socijalne i kulturne implikacije unapređenja zakonskih okvira istopolnih brakova širom sveta. Cilj susreta bio je i podizanje pravne svesti javnosti i kreatora politike u vezi sa zakonskim priznavanjem istopolnih brakova u Litvaniji i drugim evropskim državama gde to pitanje nije rešeno. Zaključeno je da postoji evropski konsenzus prema ovim pitanjima, ali za sada ne i trajna i jednaka rešenja u svim državama.


Do Banjaluke: Pred Srbijom još jedan gigantski projekat - Glas Srpske\nGS 27.10.2021 13:29\nZahvaljujući Balkanskom toku Srbija je obezbijedila sigurno snabdjevanje gasom bez obzira na energetsku krizu.\nSada se priprema i priključivanje Republike Srpske na ovaj sistem izgradnjom cjevovoda do Banjaluke. Realizacijom tog projekta Srbija povećava tranzitni kapacitet, dok je za Srpsku gasifikacija od nacionalnog interesa, jer će doprinjeti njihovom bržem ekonomskom razvoju.\nPredsjednik Aleksandar Vučić je nakon nedavnog sastanka sa srpskim članom Predsedništva BiH Miloradom Dodikom u Beogradu rekao da su najdetaljnije govorili o pripremi zajedničke platforme za razgovore sa partnerima iz EU i Rusije, o izgradnji kraka gasovoda sa teritorije Srbije do Banjaluke.\nU Republici Srpskoj su gasifikovani ili imaju izgrađenu infrastrukturu za ovaj energent samo Zvornik i područje dela grada Istočno Sarajevo, a sekundarnu mrežu ima Bijeljina. Vojislav Vuletić, iz Udruženja za gas, ističe da je planirani krak značajan jer će plavim energentom snabdjevati Srpsku u dijelu u kojem ga sada nema. On ocjenjuje da će dio ovog cjevovoda na teritoriji Srbije doprinjeti i gasifikaciji sremskog dijela naše zemlje.\nPodsjetimo, sporazum o izgradnji ovog gasovoda polovinom marta potpisali su u Banjaluci predstavnici Srbijagasa i preduzeća Gas-Res iz Srpske, a trebalo bi da bude završen u narednih pet godina. Predviđeno je zajedničko učešće u gradnji cjevovoda Inđija - Mačvanski Prnjavor - Bijeljina - Banjaluka - Novi Grad. Njegova dužina na teritoriji Srbije iznosiće oko 90, a u Srpskoj 320 kilometara. Planirano je da kapacitet gasovoda bude 1,2 milijarde kubnih metara prirodnog gasa godišnje. Dozvola za ovaj projekat je dobijena još 2002. godine, ali tek sada su se stekli uslovi za njegovu realizaciju.\nDrugi sagovornik pomenutog lista ističe da je najznačajnije što naša zemlja i u uslovima poremećaja tržišta ima sigurnu isporuku gasa koja obezbeđuje funkcionisanje privrede i tople domove za građane i da je važno da se i za RS to omogući.\n"Sada u krizi se vidi koliko je važno što smo izgradili Balkanski tok uprkos pritiscima. Mi ćemo sigurno imati gas, a pitanje cene je nešto drugo. Nama je interes da takvu energetsku stabilnost ima i Republika Srpska zbog našeg naroda", ocenjuje on.\nObjašnjavajući zašto je planirano da Srbija i Srpska razgovaraju sa Evropskom unijom o gasovodu do Banjaluke, kaže da je potrebno da se obezbijedi da sve bude u skladu sa Trećim energetskim paketom EU koji insistira na zaštiti konkurencije. U suprotnom, kako navodi, Brisel bi mogao da sprečava njegovu izgradnju. Upravo zato, ovaj krak će biti dvosmjeran, što znači da će biti omogućeno spajanje na druge gasovodne projekte u regionu.\nGeneralni direktor Srbijagasa Dušan Bajatović je govoreći o ovom kraku do Banjaluke, nedavno ocenio da je postojanje gasovoda jednako mogućnost razvoja i istakao da to nije nikakvo političko pitanje, jer on nije namijenjen samo Srbima. On je rekao da je gasno javno preduzeće iz Srbije spremno da sarađuje i sa Federacijom BiH i predložio je da obje strane nastupaju zajedno prema dobavljačima, kako bi postigli bolje komercijalne uslove.\n"Plavi energent koji će iz Srbije ići novim krakom do Banjaluke i preko Mađarske, kada bude krenulo snabdevanje za Slovačku, Češku, Austriju, sve će to biti dobar tranzitni kapacitet kroz našu zemlju. Svakako je od svega najvažnije da imamo stabilno snabdevanje", naglašava Vojislav Vuletić iz Udruženja za gas.


Brus ONLINE - Vlada Republike Srbije usvojila Program razvoja eUprave 2020–2022\nVlada Republike Srbije usvojila Program razvoja eUprave 2020–2022\nBeograd, 05.06.2020. - Vlada Republike Srbije usvojila je na jučerašnjoj sednici Program razvoja elektronske uprave 2020–2022. i Akcioni plan za njegovo sprovođenje, koji trasira put daljeg razvoja elektronske uprave u Srbiji, što je jedan od ciljeva reforme javne uprave i prioriteta Vlade.\nMinistar državne uprave i lokalne samouprave Branko Ružić izrazio je ovim povodom uverenje da će Program razvoja eUprave u Srbiji dati vetar u leđa daljoj digitalizaciji javne uprave, odnosno, da će naša zemlja još brže, efikasnije i jednostavnije usluživati svoje građane onako kako i zahtevaju moderna vremena u kojima živimo.\nOn je ocenio da će realizacijom ovog programa Srbija ostvariti još veći skok na polju digitalizacije, što će potvrditi njeno regionalno liderstvo u razvoju eUprave.\nProgramom je predviđeno čak 300 novih elektronskih usluga i servisa za građane i privredu koji će se razvijati u naredne dve godine, što samo govori o tome da smo se, kreirajući Program, vodili isključivom željom da građanin bude najvažnija osoba u procesu rada, a ne administracija, objasnio je ministar.\nProgram razvoja eUprave 2020 - 2022. pripremili su Ministarstvo državne uprave i lokalne samouprave, Kancelarija za informacione tehnologije i elektronsku upravu i drugi državni organi, a izradu je podržala Evropska unija u okviru projekta “Podrška reformi javne uprave u okviru Sektorskog reformskog ugovora za sektor reforme javne uprave“, Fond za dobru upravu Vlade Ujedinjenog Kraljevstva, UNDP i NALED.\nOdbornici SO Brus odobrili podizanje kredita od 40 miliona dinara za JKP Rasina\nNajnovija opštinska vlast u Brusu navršila 345 dana rada\nSaopštenje iz Kabineta ministra za razvoj nedovoljno razvijenih opština povodmom optužbi na račun Aleksandra Vučića\nSredstvima iz budžeta opštine Brus finansiraće se besplatni udžbenici za 114 đaka prvaka\nNovi Pazar potpisao ugovor o realizaciji zajedničkog projekta sa Ministarstvom životne sredine\nOdbornici SO Brus usvojili Odluku NO JKP “Rasina” Brus broj 1811/2021-2


Niko neće blindiranu lanču od 15.000 KM\nMUP RS putem tri kruga licitacije, kao i kroz direktnu pogodbu, prodao je 24 od ukupno 26 licitiranih vozila, za protuvrijednost 61.775 KM.\nKako je potvrđeno iz MUP-a RS, prodaja vozila putem licitacije je održana u bivšoj kasarni "Sarica" u Banjaluci 22, 24. i 27. novembra, a kroz direktnu pogodbu 30. novembra, sve prema utvrđenom rasporedu.\n"Odluku o narednoj licitaciji će donijeti ministar unutrašnjih poslova Republike Srpske", kazali su iz MUP-a.\nInteresantno je da je među dva vozila za koja (još) nema interesanata i blindirana lanču, čija je početna cijena 15.000 KM.\nInače, svih 26 vozila je procijenjeno na 101.650 KM.\nMeđu ovim automobilima najvredniji je bio audi A8 (2007. godište), koji je procijenjen na 25.000 KM, a pretpostavlja se da se u njemu vozio neki od visokih funkcionera MUP-a RS. Najmlađe vozilo je bilo VW polo iz 2013. godine, no prodavano se kao havarisano pa je i njegova cijena bila 2.250 KM.\nOstala vozila na licitaciji su bila: tri VW golfa (svaki od njih 1999. godište), s početnom cijenom 2.000 KM po komadu, nisan terano (2000. godište), koji je procijenjen na 3.200 KM, lada niva, stara 11 godina, s početnom cijenom 2.800 KM, potom VW pasat (2000. godište), koji je procijenjen na 4.000 KM.\nNa licitaciji su bili i lada niva (2007. godište), s početnom cijenom od 1.000 KM, škoda fabija (2002. godište), s početnom cijenom od 2.000 KM, kao i škoda oktavija (1999. godište), koja je procijenjena na 2.900 KM.\nMUP RS na licitaciji je prodavao i VW polo iz 2008. godine, čija je početna cijena 3.100 KM, potom dva FIAT dukato kombija (oba 2000. godište), koja su procijenjena na 2.000 KM po komadu, potom ford fokus iz 2007. godine, s početnom cijenom od 2.000 KM, te još jedan FIAT dukato kombi, star 17 godina, koji je procijenjen na 1.200 KM.\nNa licitaciji su bili i VW golf TDI 4 iz 2002. godine, s početnom cijenom od 4.000 KM, lada niva iz 2006. godine, koja je procijenjena na 2.000 KM, potom dva VW golfa, jedan iz 2000. a drugi iz 2003. godine, oba 2.000 KM po komadu, kao i nisan terano iz 2002. godine, s početnom cijenom od 4.000 KM. Na kraju, na licitaciji su bili i škoda oktavija iz 2000. godine, sa početnom cijenom od 2.400 KM, dva VW golfa iz 2002. godine, jedan od 4.000, a drugi od 4.500 KM, te još jedan FIAT dukato kombi, iz 2000. godine, sa početnom cijenom od 2.000 KM.\nIz MUP-a su ranije naglasili da ponuđena cijena na licitaciji ne može da bude niža od početne, a u direktnoj prodaji prodavac može sniziti cijenu prema vlastitoj procjeni i odluci. Vozila na licitaciji oslobođena su plaćanja PDV-a.


DS: Diskriminatorski stav Vlade\nDemokratska stranka (DS) osudila je danas najave o ukidanju socijalne pomoći za tražioce azila u zemljama Evropske unije, ocenjujući takvu nameru kao diskriminaciju Roma.\n„Ako se zna da skoro 95 odsto tražioca azila čine pripadnici romske zajednice, onda ovakva namera razotkriva duboko diskriminatorski i ksenofobičan stav prema Romima i u maniru je najmračnijih ideologija“, navodi se u saopštenju DS-a.\nPredsednik vlade Aleksandar Vučić nedavno je prilikom posete Nemačkoj, najavio ukidanje socijalne pomoći za lažne azilante, odnosno ztražioce azila u zemljama EU čiji zahtev bude odbijen i koji budu deportovani u Srbiju.\n„Umesto što kažnjava Rome jer traže bolji život za sebe i svoje porodice, Vlada treba da učini dodatne napore da se smanji siromaštvo Roma i njihovu socijalnu isključenost“, navodi DS.\nTa stranka je pozvala romske organizacije, ali i Zaštitnika građana i Poverenicu za ravnopravnost, da se odlučno suprotstave ovakvim „opasnim namerama“ Vlade Aleksandra Vučića.


Rojters: FDA želi da ispitivanja vakcina protiv kovida objavi tek za 55 godina | CEMAFORUM.rs\nRojters: FDA želi da ispitivanja vakcina protiv kovida objavi tek za 55 godina\nKada je grupa naučnikanika podnela zahtev federalnoj vladi SAD da objavi podatke vezane za davanje licence Fajzerovoj vakcini protiv kovida-19, nisu očekivali najbrži odgovor na svetu, ali sasvim sigurno ni birokratsko razvlačenje s kojim su se suočili i koje bi moglo da potraje 55 godina.\nRojters piše da FDA predlaže da joj se da toliko vremena da pregleda i objavi sva dokumenta vezane za ovu vakcinu. I, ako se federalni sudija u Teksasu složi s tim, zaista bi moglo da bude tako.\nZakon iz 1967. obavezuje federalne agencije da u roku od 20 dana odgovore na zahteve za informacijama. Ali, vreme koje je potrebno da podnositelj zahteva zaista i dobije dokumenta „zavisiće od kompleksnosti zahteva i ranije podnešenih zahteva”, piše na službenim stranicama.\nAdvokati Ministarstva pravosuđa koji zastupaju FDA primetili su da se zahtevom traži ogromna količina materijala vezana za vakcinu, oko 329.000 stranica. Zahtev je podnelo više od 30 naučnika koji dolaze sa uglednih univerziteta poput Jejla, Harvarda i UCLA.\nTužbu su u septembru ove godine podneli pred sudom u Teksasu, a tvrde da će objava ovih informacija pomoći da se uvere skeptici da je vakcina“ bezbedna i efikasna, kao i da će povećati poverenje prema Fajzerovoj vakcini“.\nIz FDA tvrde da ne mogu jednostavno da objave dokumenta. Najpre moraju da pregledaju i urede “poverljive podatke i poslovne tajne Fajzera i Bajonteka, kao i lične informacije pacijenata koji su učestvovali u kliničkom testiranju”, tvrde njihovi advokati.\nFDA predlaže da objavljuje 500 stranica mesečno, a tvrde i da će na obradi ovog, kao i ranije pristiglih zahteva, raditi 10 ljudi.\nTužitelji tvrde kako bi FDA trebalo da objavi sav materijal najkasnije 3. marta 2022. i da bi njihov zahtev trebalo da bude prioritet.\n„Period od 108 dana bio je dovoljan da FDA napravi analizu dokumenata za mnogo kompleksniji zadatak licenciranja Fajzerove vakcine protiv kovida-19“ stoji u dokumentima koje je sudu dostavio Odvokat Aron Siri koji zastupa tužitelje. On tvrdi i da je, zbog javnog interesa koji postoji u ovom slučaju, FDA trebalo svu dokumentaciju da objavi paralelno sa licenciranjem vakcine.\nDa bi udovoljila zahtevima tužitelja, FDA bi trebalo da obradi 80 hiljada stranica svakog meseca. Oni kažu i da FDA ima 18.000 zaposlenih i kako i sami govore da „nema ništa važnije od transparentnosti o vakcini“.\nSudija Mark Pitman zakazao je prvi susret na sudu za 14. decembar, a tada će razmotriti rok za obradu dokumenata.


Novak zbog Dražine rakije doživljava napade iz regiona - Jutarnje.rs\nNovak zbog Dražine rakije doživljava napade iz regiona\nIzvor: Matt King/Getty Images\nNovak Đoković fotografisao se pre nekoliko dana sa rakijom “Draža”, koju je dobio na poklon, a koja je izazvala lavinu komentara na Balkanu.\nMnogi su u Hrvatskoj i BiH munjevito zaboravili koliko je Novak radio na promociji njihovog turizma, koliko je puta lepo govorio o sportistima i teniserima iz njihovih zemalja, koliko puta je ugostio Damira Džumhura i radio sa njim na Dorćolu, a upravo je i sada sarajevski igrač gost Beograda i ima priliku da mnogo toga nauči od “broja 1”.\nNa društvenim mrežama su tako osvanuli i brojni komentari na račun Novaka, koji su za cenzuru, a paljbu su osuli i mediji iz regiona.\nTako je i “Radiosarajevo.ba” objavio da mu je “Dragan Bursać uputio sjajan savet”.\n“Opet se javljaju naivni sa konstatacijom, nije ti ovo trebalo Nole. Ne bih da vam rušim sneška, ali se čini da mu je trebalo, inače bi najjednostavnije odbio da pozira sa četničkom radžom”, napisao je Bursać.\nOpet se javljaju naivni sa konstatacijom, nije ti ovo trebalo Nole. Ne bih da vam rušim snješka, ali se čini da mu je trebalo, inače bi najjednostavnije odbio da pozira sa četničkom radžom. pic.twitter.com/7Skm8Tp1wa\n— Dragan Bursać (@dijalekticar) December 25, 2020\n“Avaz” piše da je objavljena fotografija na kojoj Novak “drži kutiju rakije na kojoj je lik ratnog zločinca iz Drugog svetskog rata”, u sličnom maniru je i hrvatski Indeks pisao o fotografiji, prenoseći čak i uvredljive poruke na njegov račun, a pojedini komentatori vesti su tražili da se “Đokoviću zabrani ulazak u Hrvatsku”.\nZajedljivo, i uz mnogo ružnih reči, mnogi su dočekali novih pet minuta da napadnu Novaka, iako njegova dela mnogo više govore o tome koliko se trudio da širi pozitivnu sliku o regionu, Srbiji, Hrvatskoj i BiH.\nDug je i spisak stvari koje je Novak učinio za mnoge u regionu, podsetićemo samo na donaciju od 110.000 evra za pomoć poplavljenim područjima u BiH i Hrvatskoj.\nPrethodni tekstIvanović: Kada se Vesić, gospodar kanalizacije, ubacio u KŠ?\nSledeći tekstPotonuo “svemirski brod”: Poplava u kovid bolnici Batajnica\nKRALJ OSTAJE NA TRONU: Djoković osvojio Austalijan open!\nZvuči kao kliše, ali tako je - Novak Đoković je kralj Australijan opena, "Rod Lejver" arene i tvrde podloge. Srpski as je deveti put osvojio...\nDjoković u četvrtfinalu Austalijan opena\nSrpski teniser Novak Djoković plasirao se danas u četvrtfinale Australijan opena u Melburnu, pošto je pobedio 14. igrača sveta Kanadjanina Miloša Raonića posle četiri...\nOgromna pobeda Olge Danilović: Prvi put na Gren slemu i odmah dobila 19. na svetu\nMlada srpska teniserka Olga Danilović plasirala se u drugo kolo Australijan opena, nakon što je u svom prvom meču na jednom od četiri najveća...\nPrvi Gren slem u karijeri: Olga Danilović se plasirala na Australijan...\nNovak Đoković nema sreće ove godine sa konferencijama za medije


Otkriveno - Partizan "ulovio" ukrajinsku verziju Mesuta Ozila! - Sportske.net\nOtkriveno - Partizan "ulovio" ukrajinsku verziju Mesuta Ozila!\nTajanstvenog Ukrajinca koji je stigao u Humsku i već odradio dva treninga sa crno-belima u domovini porede sa Mesutom Ozilom.\nTavamba u izlogu - Koliko košta Partizanov Kamerunac?OBRT - Ni Raća, ni Zdjelar, Partizanova BOMBA već stigla u Humsku!Partizan - Novi momenti oko Jevtovića, oglasio se menadžer!Koliko sada Spartak traži za Ivanovića?Partizan - Dvojica u opticaju za jednu poziciju, sprema se još jedan odlazak!\nVest o tajanstvenom Ukrajincu koji je stigao u Partizan zaintrigirala je jutros navijače Partizana, tako da je većina počela sa nagađanjima oko identiteta veznog fudbalera.\nTokom dana otkriveno je da se radi o mladom reprezentativcu Ukrajine Juriju Vakulku (20) koji je u decembru završio saradnju sa Dnjeprom i postao slobodan igrač.\n"Informer" piše da je Vakulko već odradio dva treninga sa crno-belima i da je ostavio dobar utisak u jučerašnjoj kontrolnoj utakmici koju su crno-beli odigrali protiv omladinaca.\nMladi ukrajinski fudbaler igra na pozicijama centralnog veznog i desnog veznog, a u domovini su mu dali nadimak "Ozil" zbog odlične tehnike koju poseduje.\nVakulko je u prethodnoj sezoni upisao 26 prvenstvenih nastupa u dresu Dnjepra i postigao 2 gola, a u tekućoj sezoni je odigrao 12 utakmica.\nZa one koji nisu upućeni Dnjepar je zbog velikih finansijskih problema na kraju prethodne sezone izbačen u treću ukrajinsku ligu, tako da je talentovani Vakulko sačekao da mu istekne ugovor kako bi krenuo u potragu za novom sredinom.\nPošto će Ukrajinac, u slučaju da potpiše ugovor sa Partizanom, doći kao slobodan igrač, njegov dolazak neće uticati na ranije planove tako da se nastavlja potera za Radosavom Petrovićem i Sašom Zdjelarom.


Avakumovićeva žena iz "Senki": Da li je moja glava sledeća? - Nedeljnik\nArhiva » Vesti » Nedeljnik 17.12.2017\nAvakumovićeva žena iz "Senki": Da li je moja glava sledeća?\nNjen lik je rađen po ugledu na Kristu Šumanović, osnivačicu Umetničkog paviljona "Cvijeta Zuzorić" * "Vidite i da je ona (Krista) uplašena" * "Glumački mi je najteža bila scena sa Peletom, ali ne zato što sam gola, ni zbog kolege"\nNedeljnik nedelja, 17. decembar 2017.\nGlumica Iva Kevra koja u serija "Senke nad Balkanom" tumači misterioznu devojku Kristu, suprugu doktora Avakumovića, rekla je da ne sme da kaže šta ćemo gledati u pretposlednjoj epizodi.\n"Ne smem vam otkriti šta ćete gledari večeras jer će me produkcija strpati u zatvor. Vidite i da je ona uplašena (Krista). Da li je njena glava sledeća, saznaćemo svi zajedno", rekla je glumica.\nNjoj je ovo prva uloga, a kako ističe za " Kurir", ne oseća pritisak što igra istorijsku ličnost. Njen lik rađen je po ugledu na Kristu Šumanović (udatu Đorđević), koju je istoriju upamtila kao osnivača Umetničkog paviljona "Cvijeta Zuzorić", ali i družbenicu Josipa Broza.\n"Krista je ovde fiktivan lik i, nažalost, nije bilo prostora za mnogo toga što njena biografija nudi. Pokušala sam da je odigram kao iskrenu i blesavu mladu ženu. U "Senkama" je fokus na nečemu drugom", objašnjava Iva Kevra.\nGlumici su tokom snimanja najteže pale glumačke scene s Draganom Petrovićem Peletom.\n"Po prirodi sam temperamentna i stalno je reditelj vikao 'Kevra, sporije, sporije', i onda opet 'još sporije'. Glumački mi je najteža bila scena s Peletom. Ništa slično nisam snimala. Nije mi bilo neprijatno ni što sam gola, ni zbog kolege. Bila sam fokusirana da ne zaboravim tekst", zaključila je Iva Kevra.\nObjavljeno na sajtu nedeljnik.rs »\nPogledajte još vesti iz kategorije Kultura »\nKultura, najnovije vesti\nDiks: Od sentimentalnog ubice do drvene noge genijalnog slikara\nDnevnik pre 49 minuta\nIsidora Simijonović u muzičkim vodama: Glumica sa svojim bendom nastupila u jednom prestoničkom klubu! (foto)\nCrna Gora se buni zbog guslanja na otvaranju srpskog centra u Pekingu\nDanas pre 51 minut\nŽivot i golgota našeg naroda\nOdabran je najgori film svih vremena (VIDEO)\nKultura, najnovije vesti »


RTS :: Godfri: SAD poštuju stav Vučića i Brnabićeve o Crnoj Gori\nPolitika Godfri: SAD poštuju stav Vučića i Brnabićeve o Crnoj Gori\nnedelja, 26. jan 2020, 23:16 -> 12:13\nGodfri: SAD poštuju stav Vučića i Brnabićeve o Crnoj Gori\nAmerički ambasador u Beogradu, Entoni Godfri rekao je da SAD poštuju stav i ponašanje i predsednika Aleksandra Vučića i premijerke Ane Brnabić, koji javno ističu da Srbija priznaje suverenitet Crne Gore i visoko vrednuje odnose sa tom državom.\nAmerički diplomata je u emisiji Hit-tvit na TV Pink rekao da ambasade u Srbiji, a posebno u Crnoj Gori, s pažnjom prate razvoj događaja.\n"Nikome nije od koristi da doliva strasti, mržnju ili čak da objavljuje video-klipove koji su, meni se čini, osmišljeni da nekoga ponize", rekao je Godfri komentarišući izjavu "mitropolita" nekanonske CPC Mihaila.\nNa tvrdnje da Đukanović to radi, jer Zapad od njega traži da okrene leđa Rusiji, Godfri odgovara da je to pitanje za Ambasadu SAD u Podgorici.\nPremijerka Ana Brnabić koja je u Hit tvitu gostovala zajedno sa Godfrijem rekla je da bi srpskom narodu u Crnoj Gori savetovala da razgovaraju sa američkom ambasadom u Podgorici i predstave tamo situaciju onakvom kakva jeste.\n"Ovde je pitanje oduzimanja imovine, i to da neko ima nameru da vam oduzme imovinu koju ste imali decenijama", rekla je premijerka, uz ocenu da je ta situacija u Crnoj Gori za Srbiju stvarno teška, kompleksna i osetljiva tema.\n"Uz dužno poštovanje prema suverenoj državi kakva je Crna Gora, sa kojom mi moramo da imamo bratske odnose, s druge strane treba da vodimo računa o srpskom narodu u toj državi", rekla je Brnabićeva.\nOsvrnuvši se na spor Junajted medija grupe i Telekoma, Brnabićeva je pozvala JMG da se dogovori sa srpskom kompanijom da se njihovi kanali emituju na Supernovi i ocenila da je reč o komercijalnom pitanju koje je "N1 televizija pretvorila u par ekselans političko pitanje", tvrdeći da neko hoće da ukine tu medijsku kuću.\nBrnabićeva je rekla da je besmisleno da neko želi da spreči nešto što je na Supernovi na 36. ili 38. mestu po gledanosti.\nKao primer da je reč o komercijalnom pitanju, premijerka je navela je da se radi o emitovanju sportskih kanala a ne Televizije N1.\nIstakla je da nikom nije u interesu da ukida nešto što ima takav rejting na Supernovi.\n"Ne radi se o bilo kakvoj političkoj priči, ali svaka čast za N1, uspeli su da naprave priču i da naprave kampanju i pokazali da su sposobniji od bilo koje naše opozicije", rekla je premijerka u emisiji "Hit-tvit" na TV Pink.\nBrnabićeva smatra da je reč o "par ekselans političkoj kampanji".\n"Ne znam da li je gore to što se radi o političkoj kampanji jednog medija ili to što se taj medij koristi da natera drugu kompaniju, Telekom, da prihvati bilo koje uslove, što je klasična ucena. A ako ne prihvate, reći ćemo da je cenzura", rekla je Brnabićeva.\n"Ovakva politička kampanja je do sada neviđena i nečuvena", ocenila je premijerka.\n"N1 treba da bude dostupan što većem broju građana"\nEntoni Godfri je rekao da nije u toku tog komercijalnog spora, ali je ocenio da bi program Televizije N1 trebalo da bude dostupan što većem broju građana, dodajući da je to u interesu Srbije.\n"Kako traju pripreme za izbornu kampanju čuli smo opravdane kritike EU, ali smo i mi sami ukazali na neke propuste kada je reč o medijskoj slici... Zar ne bi bilo bolje da N1 emituje program većem broju gledalaca", naveo je Godfri.\nGodfri je dodao da nije u njegovoj nadležnosti na mestu ambasadora SAD da se meša u komeracijalne sporove.\n"Pomeriti dijalog s mrtve tačke"\nAmerički ambasador u Srbiji Entoni Godfri izjavio je da specijalni izaslanik američkog predsednika Ričard Grenel pokušava da pomeri sa "mrtve tačke" dijalog Beograda i Prištine i da je, u tom kontekstu, dogovor o avioliniji veliki korak.\nPoseta Grenela Beogradu pokazala je koliko je tema dijaloga Beograda i Prištine važna za SAD i Donalda Trampa, kazao je Godfri i izrazio uverenje da će energija koju je Grenel doneo obezbediti da se održi zalet.\nOcenio je da je dijalog previše stagnirao i da Grenel pokušava da pronađe način da se stvari pokrenu sa "mrtve tačke", kao i da je njegov pristup, po nalogu predsednika Trampa, da vidi kako se preko privatnog sektora nešto može postići.\n"Ova stvar je dosta stagnirala i Grenelov pristup je taj da vidi kako se preko privatnog sektora nešto može uraditi, da politiku ostavi po strani i da uradi nešto konkretno da pokaže koliko je važno da se stvari pomere sa mrtve tacke", kazao je Godfri u emisiji "Hit-tvit" na TV Pink.\nNada se da će do pokretanja stvari na bolje doći već sutra, na sastanku u Berlinu o uspostavljanju železničkog saobraćaja između Beograda i Prištine, kao i da će do realizacije avio-linije doći za nekoliko meseci.\nZahvalio premijerki i predsedniku Srbije na njihovoj fleksibilnosti i odlučnosti jer, kako je konstatovao, nije bilo lako naći način da se to uradi, da "nikoga ne povredite i ne pređete nikakve crvene linije".\n"Jako je značajno da svi principi kojih se pridržava tako dugo Vlada Srbije ne budu narušeni, a da se u isto vreme nađe način da se krene napred. Pojavila se nova energija i mislim da mi ne želimo da izgubimo taj zalet", istakao je Godfri.\nNaveo je da je potrebno iskoristiti zamah i napraviti atmosferu u kojoj se obe strane brže kreću.\n"Nadam se formiranju vlade na Kosovu, one vlade koja će omogućiti upravo to da se stvari pokrenule napred", rekao je američki ambasador.\nGodfri je istakao da SAD podržavaju ideju predsednika Aleksandra Vučića, ističući da su sve zemlje Zapadnog Balkana dobrodošle da se pridruže.\n"Moramo promeniti kontekst u kom se odvija razgovor i mislim da je ideja predsednika Vučića da se preko incijative mini šengen pokrene regionalna saradnja dobra. Siguran sam da će pregovori u Berlinu biti teški, ali mislim da je kontekst već pomalo počeo da se menja, ne trudimo se da stičemo poene niti da prekoračujemo ničije crvene linije već smo se skoncentrisali da popravimo život ljudi, da omogućimo da ekonomija raste, da se pokreću novi poslovi, da se stvaraju nova radna mesta, i mislim da je to ono što predsednik Vučić nalazi da je privlačno u ovoj ideji", obrazložio je Godfri.\nGodfri je poručio da je došlo vreme da se gleda u budućnost.\n"Svestan sam istorije Srbije i poštujem je, ali sada nije vreme da se priča o 1389, treba da pričamo o 2020", zaključio je Godfri.\nNaveo je i da je razumeo kada je Vučić rekao da se obustavljanje kampanje povlačenja priznanja i povlačenje taksi ne mogu izjednačiti, dodajući da SAD smatraju da bi takva aktivna kampanja naškodila daljem toku dijaloga.\n(ponedeljak, 27. jan 2020, 02:08) - Danonymous [neregistrovani]\nGospodine, vi ste pobrkali loncice, mi ne pricamo o 1389. vec o 1999, godini kada ste vi, zarad vasih interesa oteli deo teritorije jedne suverene drzave i sada ta drzava treba da kaze "Nema veze, idemo dalje, gledamo u buducnost". Mislim da to nece moci! I jos nesto, ne pravite se da ne razumete da se u Crnoj Gori ne radi o tome da vernici nece moci da idu u svoju crkvu, radi se o otimacini tudje imovine! U vasoj kuci mozete da radite kako hocete, ovo nije vasa kuca!\n(ponedeljak, 27. jan 2020, 01:42) - anonymous [neregistrovani]\nsmesta povući antizakon\nNebitno je kako jedan američki državljanin doživljava ovaj "zakon", bitno je da ga preko 80% državljana CG ne prihvata, te stoga on mora biti povučen


Srbija: Preporuka za vakcinaciju dece od 12 do 15 godina Fajzerovom vakcinom - Bebac.com\nSrbija: Preporuka za vakcinaciju dece od 12 do 15 godina Fajzerovom vakcinom\n07.07.2021. / Izvor: Bebac.com\nPreporuka se, za sada, odnosi na decu koja su u riziku od težih oblika kovida\nUdruženja pedijatara Srbije i Nacionalno telo za imunizaciju izradili su preporuku za vakcinaciju dece uzrasta od 12 do 15 godina Fajzerovom vakcinom protiv kovida.\nPreporuka se odnosi na decu koja su imunološki kompromitovana, koja imaju kardiološke, metaboličke, endokrinološke, neurološke, hematološke ili onkološke bolesti, a koja su u riziku da dobiju teške oblike bolesti, najčešće u vidu multisistemskog inflamantornog odgovora, ali i u vidu teških oblika upala pluća, pojasnio je za „Danas“ Jorgos Konstantinidis, predsednik Udruženja pedijatara Srbije.\nOn dodaje i da je preporuka da gojazni mališani prime vakcinu jer je iz iskustva pokazano da su oni takođe posebno rizična grupa, ali da deca obolela od astme nisu obuhvaćena ovom preporukom, budući da je dosadašnje iskustvo takvo da ona nisu izložena posebnom riziku od teških oblika kovida-19.\nStav struke je i da deca treba da prime vakcinu na pedijatrijskim odeljenjima domova zdravlja, gde inače primaju redovne vakcine, a ne na vakcinalnim punktovima, gde bi eventualno mogla da se razbole.\n— Naša preporuka je i da saglasnost za vakcinaciju dece u posebnom riziku daju lekari supspecijalisti koji leče osnovnu bolest — ističe predsednik Udruženja pedijatara.\nIako je početna preporuka Udruženja pedijatara Srbije da se vakcinišu deca u posebnom riziku, nije isključena mogućnost da se ona može proširiti i na svu drugu decu u skladu sa podacima koji budu pristizali u narednom periodu.\n— Smatramo i da svi koji žele treba da prime vakcine, nezavisno od toga da li pripadaju nekoj od rizičnih grupa. A ja bih tu posebno izdvojio one koji će u narednom periodu putovati — kaže za „Danas“ dr Konstantinidis.\nOva preporuka, prema proceduri, treba da postane deo Stručno-metodološkog uputstva Instituta za javno zdravlje „Batut“, kako bi vakcinacija dece u ovom uzrastu mogla da počne, navodi „Danas“.\nPodsećamo, vakcinu Fajzer/Bajontek za decu od 12 do 15 godina ranije su odobrili Američka agencije za hranu i lekove, Evropska agencija za lekove, kao i Agencija za lekove i medicinska sredstva Srbije.\nVakcinacija dece, trudnica i dojilja protiv korone: Ko je prioritet, a ko treba da je izbegne >>\nLepa vest za tate u Francuskoj - stupilo na snagu duže plaćeno odsustvo za rođenje bebe\nKako da znam da je beba dovoljno sisala


Uz kontrolu prehrambenih proizvoda potrebna i kontrola rada inspekcija\nDatum kreiranja: četvrtak, 20 jul 2017 14:03\nFormiranjem nacionalnog Saveta za bezbednost hrane, srpski potrošači trebalo bi da budu sigurniji u kvalitet prehrambenih proizvoda. Istovremeno, proizvođači bi trebalo da dobiju svojevrsnu potvrdu svog rada, nezavisnu i stručnu procenu kvaliteta i ispunjenosti standarda, a samim tim će za svoje proizvode moći da odrede adekvatnu cenu.\nIako novo stručno telo ima prvenstveno savetodavnu funkciju i osnovna delatnost mu je procena rizika, Goran Papović, predsednik Nacionalne organizacije potrošača Srbije (NOPS) i član novoformiranog Saveta za bezbednost hrane, smatra da bi prva uloga Saveta zapravo trebalo da bude kontrola rada inspekcija, odnosno provera šta se sve kontroliše i na koji način. Tako bi potrošači bili sigurni da jedu bezbednu hranu.\n- Pošto već imamo formirane mnogobrojne inspekcije, one bi morale da dostavljaju izveštaje o svom radu i rezultatima ispitivanja koje sprovode, jer je transparentnost najbitnija. Ti izveštaji bi trebalo da sadrže podatke o parametrima koji su korišćeni, šta je konkretno povučeno i iz kog razloga – ističe Papović u razgovoru za eKapiju, uz napomenu da nas nedostatak takvih podataka prosto tera da se zapitamo kako to da se pojedine afere iz zemalja u okruženju nikad nisu pojavile kod nas.\nPredsednik NOPS-a navodi da je okvirnim planom rada Saveta za bezbednost hrane predviđeno da svaki član predloži svojevrsnu platformu, odnosno aktivnosti u narednom periodu, o kojima bi se diskutovalo na prvom sastanku nakon aktuelnih letnjih odmora, najverovatnije početkom septembra.\nProcena rizika i stručni saveti\nInače, Stručni savet za procenu rizika u oblasti bezbednosti hrane, kako glasi zvaničan naziv novoosnovanog tela, održao je svoju konstitutivnu sednicu 11. maja 2017. godine. Na toj sednici je za predsednika imenovan profesor Farmaceutskog fakulteta u Beogradu Ivan Stanković. Savet je formiralo Ministarstvo poljoprivrede, šumarstva i vodoprivrede, uz saglasnost Ministarstva zdravlja, a ovo telo je zapravo deo sistema kontrole prehrambenih proizvoda, koji bi trebalo da bude upotpunjen osnivanjem Nacionalne referentne laboratorije, najavljenim do kraja 2017. godine.\nSavet za bezbednost hrane čini 15 eksperata iz različitih oblasti, a stalni članovi, uz profesora Stankovića, su: prim. dr Vesna Pantić-Palibrk - Gradski zavod za javno zdravlje Beograd, prof. dr Neđeljko Karabasil - Fakultet veterinarske medicine u Beogradu, dr Vesna Đorđević - Institut za higijenu i tehnologiju mesa u Beogradu, dr sc.med Jelena Gudelj Rakić - Institut za javno zdravlje Srbije Dr Milan Jovanović Batut, i prof. dr Igor Jajić - Poljoprivredni fakultet Univerziteta u Novom Sadu.\nNovo stručno telo imaće savetodavnu funkciju u cilju povećanja bezbednosti hrane na tržištu Srbije, a odgovornost i obaveze Saveta utvrđene su Zakonom o bezbednosti hrane, kao i propisima donetim na osnovu tog zakona.\nKako za eKapiju navode iz Ministarstva poljoprivrede, šumarstva i vodoprivrede, Savet će obavljati naučne i stručne poslove iz područja bezbednosti hrane i hrane za životinje, pa će predstavljati nacionalnu referentnu tačku za procenu rizika u oblasti bezbednosti hrane i hrane za životinje.\nNadležnost nad sprovođenjem Zakona o bezbednosti hrane, na osnovu kog je Savet i formiran, imaju Ministarstvo poljoprivrede, šumarstva i vodoprivrede i Ministarstvo zdravlja.\n- Osnovna delatnost Saveta za bezbednost hrane je procena rizika u oblasti bezbednosti hrane na nacionalnom nivou. Savet će pripremati stručna i naučna mišljenja nadležnim ministarstvima, subjektima u poslovanju hranom i potrošačima o rizicima u vezi sa hranom i hranom za životinje, i sarađivaće sa regionalnim i međunarodnim telima za procenu rizika kao što su Evropsko telo za bezbednost hrane (EFSA) i naučna tela Svetske zdravstvene organizacije (WHO) i Organizacije za hranu i poljoprivredu Ujedinjenih nacija (FAO) - objašnjava u razgovoru za eKapiju Ivan Stanković, profesor Farmaceutskog fakulteta u Beogradu i predsednik Saveta za bezbednost hrane.\nOn ističe da novi pristup bezbednosti hrane predstavlja sveobuhvatni sistem, tzv. lanac bezbednosti hrane "od njive do trpeze", koji podrazumeva odgovornost svih učesnika u lancu, od primarnih proizvođača do krajnjeg potrošača, a baziran je na analizi rizika.\n- Analiza rizika je proces koji se sastoji od tri međusobno povezane komponente: procene rizika, upravljanja rizikom i komunikacije o riziku, a osnovna delatnost Saveta će biti procena rizika i davanje naučnog saveta upravljačima rizikom, odnosno nadležnim ministarstvima koja imaju mehanizme za preduzimanje određenih mera i postupaka. Sve to u cilju obezbeđivanja bezbedne hrane i zaštite zdravlja potrošača - navodi Stanković.\nPredsednik Saveta kaže da će u okviru ovog tela raditi šest užih stručnih grupa koje pružaju ekspertize iz različitih oblasti i to - grupa za regulisane sastojke koji se dodaju hrani, kao što su aditivi, arome, enzimi, nutritivne supstance i za materijale u kontaktu sa hranom (ambalaža, posuđe i drugo), zatim grupa za kontaminate u lancu hrane, grupa za biološke opasnosti i dobrobit životinja, grupa za rezidue u lancu hrane, grupa za dijetetske proizvode, ishranu i alergije, i grupa za aditive i hranu za životinje.\nZa potpunu kontrolu potrebna i nacionalna laboratorija\nIz Ministarstva poljoprivrede, šumarstva i vodoprivrede ističu da Savet čine domaći eksperti koji poseduju bogato iskustvo u oblasti bezbednosti hrane. Takođe navode da je, s obzirom na kompleksnost ove oblasti, Savet koncipiran tako da će stalni članovi biti predstavnici užih stručnih grupa, pa će na ovaj način u rad tela biti uključen veliki broj stručnjaka, a sve u cilju donošenja najkompetentnijih mišljenja i preporuka. Članove užih stručnih grupa predlagaće članovi Saveta.\n- Pored stalnih članova, Savet čine i predstavnici Ministarstva poljoprivrede, šumarstva i vodoprivrede i Ministarstva zdravlja, a to su upravo lica koja su zadužena za praćenje i kontrolu sistema bezbednosti hrane u zemlji. Ono što je posebno važno je da Savet čini i član koji je predstavnik Nacionalne organizacije potrošača Srbije - podsećaju iz Ministarstva.\nUpravo Goran Papović, predsednik Nacionalne organizacije potrošača Srbije (NOPS), ističe da je za adekvatnu kontrolu hrane u zemlji potrebna i resertifikacija vezana za standarde bezbednosti i kvaliteta hrane, kako bi se potvrdila kompetentnost i pouzdanost pojedinih organizacija koje implementiraju standarde i izdaju sertifikate.\nZa potpuni sistem kontrole prehrambenih proizvoda, prema mišljenju stručnjaka, uz Savet za bezbednost hrane potrebno je i formiranje Nacionalne referentne laboratorije. Kako kažu iz Ministarstva poljoprivrede, proces osnivanja Saveta nije direktno povezan sa početkom rada Nacionalne referentne laboratorije, ali se i na ovom polju intenzivno radi.\n- U okviru kompleksa Direkcije za nacionalne referentne laboratorije (DNRL) u Batajnici trenutno radi fitosanitarna laboratorija koja se bavi ispitivanjem karantinskih organizama. Laboratorija za ispitivanje mleka je kompletno opremljena i planirano je da do kraja godine počne nezavisna kontrola kvaliteta. U planu je i otvaranje laboratorije za bezbednost hrane u okviru DNRL - navode iz Ministarstva i napominju da, iako DNRL nije potpuno operativna, laboratorijska ispitivanja u Srbiji se redovno obavljaju i to od strane ovlašćenih i akreditovanih laboratorija.\nSanja Bugarski, predsednica Centralne asocijacije proizvođača mleka Vojvodine, kaže za eKapiju da se mlekari iskreno nadaju početku rada laboratorije na jesen, kako je ranije najavljeno. Kada je reč o Savetu za bezbednost hrane, ona navodi da Asocijacija podržava svaki potez koji može da unapredi i poboljša proizvodnju, a samim tim i prodaju i izvoz.


Bećarac bio baš banatski – Poportal\n15/07/2017 21/07/2017 P.Panović\nU Ostrovu, nadomak Kostolca, uspešno je održan 10. Ostrovački bećarac, jedinstvena manifestacija koja je trajala od 9 do 15. jula.\nOdržana su takmičenjea u kuvanju riblje čorbe, izložbi slika, domaćoj radinosti, prodaji specijaliteta domaće kuhinje, fijakerijadi, sportskom takmičenju veterana u fudbalu, takmičenje u pevanju bećarca i izbor za Mis bećarca.\nZa takmičenje u kuvanju riblje čorbe prijavilo se 72 takmičara, što je pokazatelj popularnosti ove tradicionalne manifestacije. Prvo mesto, po oceni žirija, osvojio je Goran Stojićević iz Starog Kostolca, drugo mesto Gorica Savić iz Požarevca, a treće mesto pripalo je Gostoljubu Spasojeviću iz Starog Kostolca. Na takmičenju u „Košaranju“- hvatanju ribe pletenim korpama, pobedu je odneo Sava Erdeljan.\nNakon takmičenja meštani sela Ostrova pripremili su bogat kulturno umetnički program. Na samom početku hor manastira Rukumija „Sveti Roman Slatkopojac“ izveo je himnu Republike Srbije, a potom i pesmu „Oj Srbijo mila mati“, nakon čega je podignuta zastava i izvedena himna „Bećarac“.\nCentralni događaj ove manifestacije održan je na glavnoj bini, gde su se smenjivali folkloristi, ali i pevači – takmičari u pevanju „bećarca“. Na početku glavnog programa prisutne je najpre pozdravio dr Dragan Rogožarski, predsednik OO 10. Ostrovački bećarac koji je naveo sve zaslužne ljude ali i organizacije za ovu manifestaciju već godinama unazad. Pozdravni govor održao je i predsednik Saveta MZ Ostrovo, Đura Radić.\nBećarac je i zvanično otvorio predsednik Gradske opštine Kostolac, Ivan Savić. On je u svom obraćanju pozdravio sve prisutne, i u ime organizatora poželeo je dobrodošlicu svim gostima, a Ostrovljanima da nastave sa tradicijom održavanja kuturne manifestacije koja iz godine u godinu okuplja sve veći broj posetilaca.\nMeđu brojnim zvanicama pored predsednika Gradske opštine Kostolac Ivana Savića prisustvovali su gradonačelnik grada Požarevca Bane Spasović, zamenik predsednika GO Kostolac Saša Grubetić, direktorka Kulturno – sportskog centra „Kostolac“ Jelena Šamanc i mnogi drugi.\nFestival, deseti po redu, organizovali su Mesna zajednica Ostrovo i Kulturno – sportski centar „Kostolac“, pod pokroviteljstvom Grada Požarevca i Gradske opštine Kostolac.\nTagged bane spasovic Becarac Kostolac manifestacija ostrovo\n15. oktobar bez struje 17. jula


Prevod sa srpskog na slovenački jezik.Overa kod sudskog tumača.\nMožda će nekome zvučati malo čudno da pored samo 2 miliona ljudi koji pričaju slovenački, postoje specijalizovani stručnjaci za direktno prevođenje sa srpskog na slovenački jezik, ali to je činjenica.\nU slučaju prevoda sa slovenačkog srpski na jezik, usluga sudskog tumača ključna pošto sam dokument koji je “samo” preveden sa srpskog na slovenački jezik bez overe kod sudskog tumača, u zakonskom smislu nema nikakvu vrednost.\nTipovi prevoda sa srpskog na slovenački jezik\nA sa aspekta poslovnog prevoda sa srpskog na finski jezik godinama unazad prevodimo:\nTakođe, na zahtev kijenata, uspešno prevodimo sa srpskog jezika na finski i diplome i dodatke diplomi, svedočanstva, kao i razna tipova uverenja. Osim navedenih usluga, pružamo i usluge prevoda diplomskih i seminarskih radova, kao i prevode naučnih i stručnih objava radova.\nSudski tumač kod prevoda sa srpskog na slovenački jezik: obavezan ili ne?\nJedna od ključnih informacija za svakog pojedinca ili kompaniju koja ima potrebu za prevodom bilo kog dokumenta sa srpskog na slovenački jezik jeste i to da je neophodno da i sam prevedeni dokument bude overen pečatom sudskog tumača koji je i zvanično ovlašćen od strane nadležnih državnih institucija za obavljanje ovog posla.\nBGprevodi u sklopu svoje usluge prevođenja sa srpskog na slovenački jezik svojim klijentima obezbeđuje i usluge overe dokumenata kod sudskog tumača. Na ovaj način rada sam dokument postaje i zakonski punovažan u svakom smislu.\nJedini potreban preduslov za izvršenje ovog tipa usluge je da sam klijent donese original na uvid, kako bi se sudski tumač, nakon prevoda sa srpskog na slovenački, uverio da prevod nije izmenio suštinu originala.\nŽelite da saznate koliko bi koštao vaš prevod sa srpskog na slovenački jezik?


… ostvarite PODSTICAJE za investicije u izgradnju i opremanje objekata za snabdevanje VODOM i PUTNE INFRASTRUKTURE – Plodna Zemlja\nPravilnik o podsticajima za investicije za unapređenje i razvoj ruralne infrastrukture bliže propisuje vrste podsticaja za investicije za unapređenje i razvoj ruralne javne infrastrukture, uslove kao i način ostvarivanja prava na podsticaje, obrazac zahteva za ostvarivanje prava na podsticaje, kao i maksimalni iznos podsticaja po korisniku.\nPreciznije podatke o prihvatljivim investicijama možete naći u Prilogu „Lista prihvatljivih investicija i troškova za unapređenje i razvoj ruralne javne infrastrukture“, koji je odštampan uz ovaj pravilnik i čini njegov sastavni deo.\nKo ostvaruje pravo\nPravo na podsticaje ostvaruje jedinica lokalne samouprave, koja ispunjava uslove za ostvarivanje prava na podsticaje u skladu sa ovim pravilnikom i ukoliko se predmetna investicija realizuje u naseljenom mestu koje ima manje od 10.000 stanovnika, prema podacima poslednjeg popisa organa nadležnog za poslove statistike. Nijedna radnja vezana za realizaciju investicije ne sme da bude započeta pre donošenja rešenja o odobravanju prava na podsticaje (osim izrade tehničke dokumentacije za izgradnju objekta), a sama investicija treba da bude u skladu sa prostornim planom jedinice lokalne samouprave, odnosno ispunjava druge uslove propisane zakonom kojim se uređuje planiranje i izgradnja;\nKo određuje visinu iznosa podsticaja\nTagoviMinistarstvo poljoprivrede Podsticaji Pravilnik o podsticajima za investicije za unapređenje i razvoj ruralne infrastrukture Putevi Voda


Kancelarija povjerenika za jezike sprovela kampanju u opštini Mitrovica - Vijesti - Zyra e Komisionerit për Gjuhët -\nKancelarija povjerenika za jezike sprovela kampanju u opštini Mitrovica\nU nastavku aktivnosti povodom obeležavanja Evropskog dana jezika, Kancelarija poverenika za jezike (KPJ) je u saradnji sa Organizacijom za evropsku bezbednost i saradnju (OEBS) – Misija na Kosovu, organizovala aktivnost u Mitrovici. Aktivnosti je prisustvovao i potpredsjednik za zajednice opštine Mitrovica, Erol Zekerija. Službenici Kancelarije povjerenika za jezike (KPJ) su imali priliku da tokom celog dana razgovaraju sa brojnim građanima Mitrovice, upoznaju su ih o njihovim jezičkim pravima, o pravu na komuiciranju, informisanju kao i o pravu na prijem usluga od zaposlenih u institucijama Kosova, na bilo kojem zvaničnom jeziku.\nOvom prilikom, prisutnima je podjeljen promotivni materijal pod sloganom ”Vaš jezik je Vaše pravo” u cilju jačanja svijesti kod građana o važnosti i vrijednostima Evropskog dana jezika, kao i Kancelarije uopšte.\nEvropska godina jezika je proglašena 2011. godine u zajedničkoj organizaciji Savjeta Evrope i Evropske unije, a pošto se pokazala kao uspješna godina koja je uključivala milione ljudi koji su slavili iz 45 zemalja učesnica, Savet Evrope je izjavio da će od tada, pa na dalje 26. septembar biti Evropski dan jezika.\nKosovo ove godine četvrti put obilježava Evropski dan jezika.


Tom odlukom se, u toj većinski katoličkoj zemlji, abortus gotovo u potpunosti zabranjuje, što je izazvalo opšte nezadovoljstvo i bes, da bi potom uslijedili protesti širom zemlje koji traju sedam dana\n4291 pregleda\t27 reakcija\t0 komentar(a)\nZaposleni u mnogim poljskim gradovima odazvali su se pozivu udruženja za ženska prava da izostanu sa posla, u znak protesta protiv odluke Ustavnog suda kojom je praktično zabranjen abortus, piše N1.\nŽene i muškarci zaposleni u javnim ustanovama, univerzitetima i privatnim kompanijama, uzeli su slobodan dan kako bi iskazali solidarnost sa demonstrantima, prenose lokalni mediji.\nGradonačelnica Lođa Hana Zdanovska, trećeg po veličini poljskog grada, objavila je na društvenim mrežama fotografiju prazne stolice ispod koje piše: "Danas ne radim".\nPodršku Poljakinjama je dao i Rafal Trzaskovski, gradonačelnik Varšave, javlja Rojters.\nPoljski Ustavni sud je prošle nedelje doneo odluku da je abortus na osnovu nepopravljive malformacije fetusa nezakonit.\nTom odlukom se, u toj većinski katoličkoj zemlji, abortus gotovo u potpunosti zabranjuje, što je izazvalo opšte nezadovoljstvo i bes, da bi potom uslijedili protesti širom zemlje koji traju sedam dana.\nKada ta odluka stupi na snagu, prekid trudnoće biće legalan samo u slučaju incesta, silovanja ili ugroženog zdravlja majke.\nMinistar unutrašnjih poslova Mariuž Kaminski zapretio je "odlučnom akcijom" protiv onih koji ne prezaju od "nasilja i vandalizma".\nOn je optužio demonstrante da pokušavaju "uništiti Poljsku i poljsku naciju kakvu poznajemo".\nPoljski ombudsman za ljudska prava Adam Bodnar ocijenio je da se "čini da se vlada polako približava uvođenju vanrednog stanja kako bi tu situaciju iskoristila da značajno smanji prava i slobode građana".\nPrema anketi lista Gazeta Viboršća, više od 70 odsto Poljaka se protivi odluci Ustavnog suda.


Na području Policijske uprave u Zrenjaninu proteklog vikenda dogodile su se tri saobraćajne nezgode, od toga, dve sa povređenim licima i jedna sa materijalnom štetom.\nU ovim saobraćajnim nezgodama tri lica je zadobilo lake telesne povrede. Pričinjena materijalna šteta se procenjuje na oko 210.000 dinara.\nSaobraćajne nezgode su se dogodile zbog: neprilagođene brzine kretanja vozilom – dve, nepropisne radnje vozilom – jedna.\nZbog učinjenih saobraćajnih prekršaja, zahtevi za pokretanje prekršajnog postupaka su podneti protiv 14 učesnika u saobraćaju i izdato je 87 prekršajnih naloga. Istovremeno, iz saobraćaja je isključeno 11 vozača, od toga, 1 vozač zbog upravljanja vozilom bez posedovanja vozačke dozvole, 2 vozača zbog isteka važnosti vozačke dozvole i 8 vozača zbog upravljanja vozilom pod uticajem alkohola, od kojih su 2 vozača zadržana u trajanju od 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu. Takođe, iz saobraćaja su isključena 2 vozila zbog tehničke neispravnosti.


Pastor se nada saradnji sa DS-om u Subotici | Autonomija\nPastor se nada saradnji sa DS-om u Subotici\nPastor ima dogovor sa Tadićem oko Subotice, ali lokalne demokrate mu nisu naklonjene\nPredsednik Saveza vojvođanskih Mađara (SVM) Ištvan Pastor izrazio je nadu da će u Subotici doći do ponovnog uspostavljanja saradnje sa Demokratskom strankom (DS).\n„(Predsednik DS) Boris Tadić je pre deset dana obećao da će lično postupiti u pogledu subotičke situacije”, rekao je Pastor a prenosi današnji novosadski Mađar so (Magyar szo).\nDodao je da dogovor sa demokratama predviđa da u lokalnim samoupravama ona stranka koja ima više osvojenih mandata daje gradonačelnika, a ona sa manjim brojem odbornika predsednika skupštine.\n“Koalicioni sporazum gotovo svuda možemo lako da sklopimo, jedino Subotica predstavlja teškoću”, naveo je Pastor.\nZamenik predsednika Gradskog odbora DS i gradonačelnik Subotice Saša Vučinić je rekao da ne zna na čemu Pastor zasniva ideju da može da bira sagovornike.\n“Onaj ko je pre dve nedelje izgubio izbore, a sada je u tri izborne jedinice i na pokrajinskim izborima izgubio izbore, ne može da postavlja uslove. Ni inače to nije način demokratskog dijaloga”, rekao je Vučinić.\nPastor je ranije izjavljivao da sa određenim ljudima iz subotičkog DS-a, uključujući i Vučinića, ne može da zamisli saradnju.


Američki patrolni brod u Persijskom zalivu\nPentagon navodi da nema indikacija da su devet muškaraca i jedna žena povređeni dok su bili u iranskom zatvoru.\nPentagon je potvrdio da je Iran oslobodio 10 američkih mornara u sredu, dan nakon što su bili zatočeni kada su skrenuli u iranske teritorijalne vode. Sjedinjene Države su izrazile zahvalnost zbog hitrog rešavanja ovog problema i istakle da nema indikacija da su devet muškaraca i jedna žena povređeni dok su bili u iranskom pritvoru.\nDesetoro mornara bili su na dva mala broda u Persijskom zalivu između Kuvajta i Bahreina kada su izgubili vezu sa američkom vojnom komandom. Američki zvaničnici su rekli da su pripadnici iranske Revolucionarne garde pokupili mornare u blizini ostrva Farsi.\nViši vojni zvaničnik je potvrdio da su oni prebačeni u američku bazu u Kataru, a američka mornarica pokrenula je istragu incidenta.\nAmerički sekretar za odbranu Ešton Karter pozdravio je oslobađanje mornara i u saopštenju naveo da želi lično da se zahvali dražvnom sekretaru Džonu Keriju za njegov diplomatski angažman sa Iranom da obezbedi brzi povratak mornara.\nAmerički šef diplomatije je u govoru na Nacionalnom univerzitetu odbrane SAD, izrazio zahvalnost Iranu za brzo rešavanje problema.\n“Želim da se zahvalim iranskim vlastima na saradnji u hitrom rešavanju ovog pitanja. Mislim da možemo da zamislimo kako bi se ovo završilo pre tri ili četiri godine, i činjenica da je ovaj problem rešen mirno i brzo je jasan pokazatelj koliko važnu ulogu diplomatija igra u cilju bezbednosti I održavanja moći naše zemlje”, rekao je Keri.\nIranski ministar spoljnih poslova Mohamed Džavad Zarif je tvitovao da je srećan što su “dijalog i poštovanje, a ne pretnje i impulsivnost hitro razrešili epizodu sa mornarima”.\nOvaj incident se dogodio u vrlo osetljivom momentu s obzirom da bi sporazum o iranskom nuklearnom programu trebalo da bude implementiran za samo nekoliko dana.\nIranska državna televizija prenosi da su mornari oslobođeni u međunarodne vode posle izvinjenja američke vlade. Stejt department je međutim demantovao tvrdnje da je Iranu upućeno izvinjenje.\nRanije tokom dana, admiral mornarice iranske Revolucionarne garde, general Ali Fadavi rekao je da istraga pokazala da je greška u navigacionom sistemu odgovorna za incident.\n“Zaključili smo da ulazak Amerikanaca u naše teritorijalne vode nije bio neprijateljski prolazak ili u svrhe špijuniranja ili nečega sličnog”, izjavio je general Fadavi.\nNa ostrvu Farsi je smeštena vojna baza mornarice iranske Revolucionarne garde, što je po svemu sudeći razlog zbog kojeg su mornari bili odmah pokupljeni..\nPodsetimo, pre manje od mesec dana američki zvaničnici su optužili Iran za izvođenje “vrlo provokativnih” testova raketa u blizini američkih brodova koji su prolazili kroz Hormuški moreuz.


Parcijalna proteza | Dental Plaza - Centar za savremenu i estetsku stomatologiju\nParcijalne proteze se veoma često upotrebljavaju kao zamena za zub odnosno zube koji nedostaju.\nParcijalne proteze predstavljaju nadoknade za zube koji nedostaju, držeći se za duge prirodne zube. Parcijalne proteze se skidaju po potrebni a posebno kod pranja zuba.\nParcijalne proteze ne smetaju prilikom govora i žvakanja. Sastavljene su od dela koji naleže na viličnu kost, veštačkih zuba i i kukice koja protezu pridržava za ostale zube. Parcijalne proteze se preporučuju u slučajevima kad ne postoji šansa da se postavi most.\nParcijalne proteze se mogu nositi i u slučajevima kada jepotrebno da se ispravi položaj zuba. Izrada ovakvih proteza namenjena je za privremeno rešavanje krezubosti, do trenutka kada se moraju staviti bolje nadoknade za zube.\nKukice koje drže parcijalne proteze su od žice zbog čega vremenom dolazi do povlačenja desni pa samim tim i do parodontopatije. Ovo je samo jedan od raloga zbog čega su parcijalne proteze samo privremeno rešenje.


Korijere je objavio pismo jednog navijača u kojem je Konte nazivan pogrdnim imenima, a Interov učinak u Ligi šampiona omalovažavan. Neroazuri su kao znak protesta, najpre, otkazali konferenciju za medije uoči meča sa Fiorentinom, da bi se vrlo brzo odlučili za novi korak.\n- Sve je u rukama advokata i to nije bila moja odluka ili izbor. Tako su čelnici odlučili. Ako želimo da šaljemo pravu poruku, onda moramo da pokažemo poštovanje prema svima. Od mene zahtevaju izvinjenje zbog otkazivanja konferencije, ali mogu da im poručim samo da treba da se stide! - rekao je Konte, posle remija sa Violom.\nOsude Italijana na račun "Korijerea" nizale su se kao na traci...\n- Pogledajte šta te novine rade! Nedavno su istakle naslovnu stranu sa rasističkom porukom, a pre toga su same objavile da Siniša Mihajlović boluje od leukemije, dan pre nego što je on to javno učinio, iako ih je zamolio da to ne rade. Neke granice moraju da postoje - zaključio je strateg milanskog kluba.\nKonte i Inter su ovime nedvosmisleno ušli u “rat” sa tiražnim novinama, pa ostaje da se vidi kako će se sve dalje odvijati.


Postanite deo tima • PROTECTA Group\nProtecta Group ima konstantnu potrebu za novim ambicioznim ljudima spremnim da se uključe u naš pobednički tim i doprinesu budućim uspesima kompanije. Otvoreni smo za prijem i zapošljavanje stručnih kadrova ili specijalista u oblastima pružanja usluga: bezbednost poslovanja, fizičko obezbeđenje, zaštita imovine i lica, procena rizika, tehnička zaštita, protivprovalna zastita, protivpožarna zaštita, CCTV nadzor.\nAko imate iskustva u ovim poslovima ili ste spremni da započnete karijeru u domenu privatnog obezbeđenja pošaljite e mail sa kratkom biografijom i pregledom stručnih kvalifikacija našoj službi za ljudske resurse hr@protectagroup.co.rs. Po prijemu aplikacije i otvaranju mogućnosti za posao naše kolege iz HR sektora će Vas kontaktirati.\nHvala Vam na Vašem interesovanju za rad u kompaniji Protecta Group.\nKoordinator službe fizičkog obezbeđenja\nProcenitelj rizika sa licencom (u zaštiti lica, imovine i poslovanja)\n11050 Beograd, Školski Trg 5\n·+381 11 4548 961\n·+381 11 4548 962


10:08: PM nedelja 22 novembra, 2020\nPosted on 22. oktobra 2020. at 24. oktobra 2020. by Ist Media\nBOR, (IST Media) Vanredna situacija u Boru, zbog povećanja broja zaraženih korona virusom, stupiće na snagu u petak 23. oktobra, odlučio je danas Štab za vanredne situacije na osnovu preporuka stručno-operativnog tima za higijensko-epidemiološke mere.\nKako je obrazloženo, razlog za uvođenje vanredne situacije je porast broja zaraženih prethodnih dana a cilj je da se kroz pojačane mere zaštite građani.\nSvi koji smatraju da se negde ne poštuju mere republičkog i gradskog Štaba za vanredne situacije, to mogu da prijave. Svaki prijavljeni problem biće prosleđen gradskoj komunalnoj inspekciji koja će, zajedno sa Republičkom sanitarnom inspekcijom, u najkraćem roku izaći na teren i kotrolisati poštovanje mera, rekao je Milikić.\nGrađani su pozvani da sve uočene nepravilnosti prijave putem telefona 060 2727059 ili 030 424192 ili na imejl adresu [email protected].\nPosted by Ist Media - 20. novembra 2020. 0\nBOR – Zbog sve većeg broja zaraženih Borana korona virusom, i višečasovnih čekanja za prijem na Grudno odeljenje i kovid…\nAkcija dobrovoljnog davanja krvi biće sprovedena u ponedeljak, 23. novembra od 10 do 14 sati u prostorijama Crvenog krsta u…\nPlanirano isključenje struje za petak, 20. novembar\n21:13 - 21. novembra 2020.\n11:59 - 21. novembra 2020.\n10:06 - 21. novembra 2020.


MK grupa: Još ne prodajemo hotel 'Grand', mada ima ponuda - Novosti - Turistički svet\nPovodom spekulacija koje se odnose na prodaju hotela "Grand" na Kopaoniku, koji je u vlasništvu "MK grupe", ova kompanija obaveštava javnost da one nisu tačne.\n- "MK grupa" namerava da nastavi ulaganja u razvoj hotelskog sektora u Srbiji i regionu. Biramo destinacije sa izuzetnim turističkim potencijalom i kvalitetom ponude i one koje su pogodne za dalji razvoj hotelskog poslovanja. Podsećamo da je kompanija do sada uložila 200 miliona evra, a trenutno u većinskom i manjinskom vlasništvu poseduje 15 hotela sa više od 2.500 soba. U narednim godinama, cilj je povećanje kapaciteta na 5.000 soba, čime će se učvrstiti pozicija regionalnog lidera kada su turizam i hotelijerstvo u pitanju - dodao je Avram.


Ski Art & Raft : Slalomska FIS trka na Torniku\nPoslednje Vesti Slalomska FIS trka na Torniku 08-07-2013\nDanas je u hotelu "Palisad" na Zlatiboru održana konferencija za medije posvećena FIS trkama u slalomu za žene i muškarce, koje će se održati u petak, 17. i subotu, 18. februara na stazi Zmajevac na Torniku. Start prvih vožnji je zakazan za 10 časova a po proceni organizatora, oko 14 časova bi muškarci, koji će startovati posle dama, trebalo da završe nadmetanje. Drugog dana će odmah nakon trke, biti proglašeni i ukupni pobednici u obe konkurencije.\nSlovenac Matjaž Vrecl, koji se nalazi u ulozi tehničkog delegata Međunarodne skijaške federacije, tokom jutra je obišao stazu i u svom obraćanju predstavnicima sredstava informisanja izrazio veliko zadovoljstvo kada su u pitanju tehnički uslovi staze i broj učesnika iz 19 zemalja sa različitih kontinenata, koji će se boriti za što bolji plasman.\nZlatibor se nakon nordijskog skijanja polako pozicionira i u alpskim disciplinama i posebno raduje što naši takmičari dolaze u situaciju da veći deo priprema mogu realizovati u bliskom okruženju i na stazama naših skijališta. Do sada su najčešće to morali činiti u potpunosti van granica zemlje, što nije bila jednostavna okolnost. To bi trebalo da doprinese novoj popularizaciji sporta i sve boljim rezultatima.\nNa ovim trkama će se od međunarodnih takmičenja oprostiti Marija Trmčić, naša reprezentativka i članica kluba Ski Art iz Užica, koji se našao u ulozi tehničkog organizatora. Trmčićeva je istakla da očekuje podršku velikog broja svojih prijatelja koji su tokom svih godina bili uz nju, dodavši i da im za drugi dan takmičenja priprema posebnu zanimljivost.